Ingin Turunkan Berat Dengan Sihat? Masukkan 5 Jenis Sayur Ini, Misi Kurus Pasti Sukses!

Anda ingin menurunkan berat badan? Tahukah anda, ada banyak jenis sayur untuk diet yang boleh anda amalkan. Semua jenis makanan sihat ini mudah disediakan dan boleh dimasak dengan pelbagai cara.

Sayur dan buah adalah komponen yang penting untuk diet.

Kedua-dua makanan ini mengandungi
banyak vitamin dan mineral
 yang boleh mengekalkan kesihatan badan. Malah, ia juga boleh melindungi anda daripada penyakit.

Ramai orang Malaysia tidak suka makan sayur ataupun buah-buahan. Oleh sebab itu, ramai yang
mengalami obesiti dan berat badan berlebihan
 disebabkan cara pengambilan makanan yang tidak seimbang.

Sebelum kita mengupas lebih lanjut tentang sayur untuk diet, mari baca mengenai khasiat sayur serta kebaikannya untuk kesihatan kita.

Untuk mendapatkan lebih banyak info tentang Pemakanan Sihat, sila dapatkan
di sini
.

Sayur untuk diet

Sayur-sayuran mengandungi pelbagai jenis vitamin dan mineral yang baik untuk kesihatan anda. Sebagai contoh, sayur mengandungi vitamin A (beta karotena),
vitamin C
 dan
vitamin E.

Selain itu, sayur juga kaya dengan mineral seperti zat besi, fosforus dan asid folik.

Asid folik boleh menurunkan tahap
homocysteine
 di dalam darah, sejenis bahan yang boleh meningkatkan risiko anda untuk menghidap penyakit jantung koronari.

Sayur juga rendah gula, garam dan lemak. Selain itu, ia juga merupakan
sumber serat yang baik.

Jika anda mengambil sayur di dalam diet seharian, bersama dengan senaman dan gaya hidup yang aktif, sayur dapat mengurangkan berat badan, menurunkan kolesterol dan tekanan darah.

Walau bagaimanapun, untuk menurunkan berat badan, anda perlulah mengambil kalori yang lebih sedikit daripada kalori yang digunakan oleh badan.

Tetapi, itu tidak bermaksud anda tidak makan langsung! Sebenarnya, dengan gabungan sayur-sayuran dan buah-buahan, anda boleh menghasilkan satu hidangan yang rendah kalori dan sedap untuk dimakan.

Malah, kebanyakan sayur mempunyai kandungan air yang banyak. Oleh sebab itu, anda akan rasa lebih kenyang selepas makan sayur walaupun ia mempunyai kalori yang rendah.

Sayur untuk diet

Makan sayur bukan sahaja baik untuk badan, ia juga dapat membantu anda untuk menurunkan berat badan.

Sebagai permulaan, di bawah kami senaraikan 5 jenis sayur untuk diet bagi menurunkan berat badan:

1.
Makan lebih banyak bayam

Bayam bukan sahaja mempunyai kalori yang rendah,
 ia juga sejenis sayur yang versatil dan boleh digunakan di dalam pelbagai jenis resepi.

Malah, menurut CDC, bayam amat bagus untuk mengurangkan risiko penyakit kronik seperti
diabetes jenis 2
, sakit jantung dan beberapa jenis kanser.

Anda boleh menikmati sayur ini dengan cara tumis air, goreng atau makan bersama salad. Malah, ia juga sesuai digandingkan dengan nasi, pasta dan juga sup.

2.
Sayur untuk diet – brokoli

Selain bayam, brokoli juga merupakan satu lagi jenis sayur untuk diet yang versatil. Secawan brokoli mengandungi 31 kalori, vitamin K dan vitamin C yang baik untuk badan.

Brokoli juga merupakan satu cara yang terbaik untuk menambah lebih banyak serat ke dalam hidangan anda. Anda boleh makan brokoli sebagai hidangan sampingan, atau tambah ke dalam nasi atau pasta.

3.
Tambah kubis bunga ke dalam hidangan

Kubis bunga merupakan sejenis sayur yang menjadi kegemaran rakyat Malaysia. Hanya mengandungi 27 kalori secawan, sayur ini rendah garam dan mengandungi serat yang tinggi.

Bukan itu sahaja,
kubis bunga
 juga bebas lemak dan kolesterol, sesuai untuk dimakan oleh mereka yang sedang berdiet. Cuba gabungkan kubis bunga bersama nasi atau sup, pasti anda dapat rasakan perbezaannya.

4.
Kacang hijau sayur terbaik untuk diet

Ramai yang suka masukkan kacang hijau di dalam sup dan nasi goreng untuk menambah rasa. Disebabkan ia dijual secara sejuk beku, mudah untuk anda menggabungkan kacang hijau dengan makanan kegemaran anda.

Tetapi bukan itu sahaja, kandungan serat di dalam kacang hijau yang tinggi juga memudahkan anda untuk memenuhi keperluan serat anda setiap hari.

5.
Tambahkan ubi keledek

Ubi keledek mempunyai rasa yang manis dan boleh dimakan begitu sahaja. Cara terbaik untuk makan
ubi keledek
 adalah dengan membakarnya di atas api.

Malah, setiap biji ubi keledek mempunyai lebih vitamin A daripada keperluan badan setiap hari. Bukan itu sahaja, ia juga mengandungi vitamin C, vitamin B6, potasium dan beta karotena yang baik untuk kesihatan mata.

Ubi keledek merupakan
makanan yang bagus untuk mereka yang menghidap diabetes.
 Ia mempunyai kandungan serat yang tinggi dan indeks glisemik yang rendah, sesuai untuk mereka yang menghidap kencing manis.

Kesimpulan

Sayur-sayuran merupakan makanan yang sihat dan baik untuk kesihatan.

Bukan hanya 5 jenis sayur untuk diet di atas sahaja yang sesuai, ada banyak lagi sayur lain yang boleh dinikmati oleh mereka yang sedang menjaga berat badan.

Kebanyakan buah dan sayur-sayuran mempunyai kalori yang rendah tetapi amat mengenyangkan. Oleh sebab itu, jika anda ingin berdiet cuba tambahkan makanan di atas di dalam menu anda setiap hari.


9 Jenis Makanan Untuk Ibu Mengandung, Bagus Diamalkan Dari Awal Kehamilan

Tahukah anda, diet sangat penting, terutamanya makanan untuk ibu hamil? Anda sebenarnya memerlukan kalori tambahan lebih daripada keperluan harian anda sebelum anda hamil.
Ini boleh didapati daripada diet atau makanan untuk ibu mengandung, lebih-lebih lagi jika anda sedang berada dalam trimester kedua dan ketiga.

Apakah makanan untuk ibu hamil yang perlu anda amalkan dalam pemakanan harian? Ikuti selanjutnya melalui artikel ini.

Untuk mendapatkan lebih banyak info tentang Kehamilan, sila dapatkannya
di sini.

9 Makanan untuk ibu mengandung

#1. Produk tenusu

Semasa kehamilan, ibu hamil perlu mengambil jumlah protein tambahan dan juga kalsium untuk memenuhi keperluan janin yang sedang berkembang.

Produk tenusu adalah sumber pemakanan kalsium yang terbaik kerana ia juga memberikan sejumlah kandungan fosforus, pelbagai jenis vitamin B, magnesium dan juga zink.

Makanan untuk ibu mengandung ini juga boleh diambil
dalam bentuk makanan berasaskan tenusu seperti yogurt yang diketahui kaya dengan kandungan probiotik.

#2. Legum atau kekacang

Jenis makanan ini termasuklah lentil, kacang pis, kekacang, kacang soya dan juga kacang tanah
. Untuk pengetahuan pembaca semua, legum atau kekacang adalah sumber berasaskan tumbuhan yang baik untuk anda mendapatkan serat, protein, zat besi, folat dan juga kalsium.

Kesemua nutrien ini amat diperlukan sebagai makanan ketika hamil. Sebagai contoh, folat amat diperlukan untuk kesihatan ibu dan juga janin, terutama sekali semasa trimester pertama.

#3. Ubi keledek, makanan untuk ibu mengandung

Ubi keledek adalah sejenis makanan yang kaya dengan kandungan beta karotena.
 Beta karotena adalah sejenis sebatian tumbuhan yang akan bertukar kepada vitamin A dalam tubuh badan anda.

Vitamin A amat diperlukan untuk tumbesaran janin yang sihat. Wanita hamil disarankan untuk meningkatkan pengambilan vitamin A sebanyak 10 hingga 40 peratus dalam pemakanan harian mereka.

Ubi keledek adalah sumber terbaik bagi beta karotena kerana sebanyak 100 – 150 gram ubi keledek yang telah dimasak mampu memenuhi keperluan harian anda.

Baca juga:

Ada Cyst Semasa Hamil? Bakal Ibu, Elakkan 8 Makanan Ini!

Jenis-Jenis Vitamin & Pemakanan Yang Betul Untuk Ibu Hamil

#4. Ikan salmon

Siapa sahaja yang tidak pernah mendengar mengenai ikan yang satu ini. Ikan ‘berkelas tinggi’ ini diketahui agak mahal kerana kebanyakan sumber ikan salmon di negara ini adalah diimport selain disebabkan oleh kualitinya yang amat baik.

Makanan untuk ibu mengandung seperti ikan salmon sangat kaya dengan
kandungan asid lemak omega-3, iaitu sejenis sebatian yang membantu
meningkatkan fungsi otak
dan juga kesihatan mata bayi anda.

 Walaupun asid lemak omega-3 ini diketahui banyak diperoleh daripada sumber makanan-makanan laut, wanita yang sedang hamil disarankan untuk mengurangkan pengambilan makanan laut sebanyak 2 kali dalam seminggu.

Ini bertujuan untuk mengelakkan pencemaran merkuri dan juga bahan pencemar lain yang terdapat dalam ikan berlemak seperti ikan salmon ini.

#5. Tambah telur sebagai makanan untuk ibu mengandung

Telur mengandungi setiap nutrien yang anda perlukan.
Sebiji telur bersaiz besar mengandungi sebanyak 77 kalori, selain lemak dan protein yang berkualiti tinggi.

Selain itu, telur juga mengandungi banyak kandungan vitamin dan mineral. Telur juga adalah sumber terbaik bagi kolin, yang mana ia sangat penting dalam kebanyakan pemprosesan tubuh badan anda termasuklah pembangunan dan kesihatan otak.

Pengambilan kolin yang rendah semasa anda sedang hamil akan meningkatkan risiko kecacatan tiub saraf dan berkemungkinan menyebabkan penurunan fungsi otak janin anda.

#6. Brokoli dan sayuran berdaun

Brokoli dan juga sayuran berdaun seperti kale dan bayam mengandungi banyak kandungan vitamin yang amat diperlukan oleh seorang wanita hamil.

Makanan untuk ibu hamil ini mengandungi
serat
, vitamin C, vitamin K, vitamin A, kalsium, zat besi, folat dan juga kalium.

Selain itu, sayur-sayuran jenis ini juga kaya dengan kandungan antioksidan dan juga sebatian tumbuhan yang memberi manfaat terhadap sistem imun dan juga pencernaan.

 Disebabkan oleh kandungan serat yang tinggi, sayuran ini juga sangat membantu dalam mengelakkan sembelit.

#7. Daging tanpa lemak

Daging tanpa lemak seperti daging ayam, lembu dan kambing adalah sumber terbaik bagi protein berkualiti tinggi.

Tambahan lagi,
daging lembu kaya dengan zat besi, kolin dan juga vitamin B.
 Zat besi adalah mineral yang sangat penting yang digunakan oleh sel darah merah sebagai sebahagian daripada hemoglobin. Ia amat penting untuk penghantaran oksigen kepada semua sel dalam tubuh badan anda.

Wanita yang sedang hamil amat memerlukan lebih banyak zat besi memandangkan jumlah darah mereka sedang bertambah. Lebih-lebih lagi jika wanita hamil tersebut sedang berada dalam trimester ketiga.

#8. Buah beri

Walaupun buah beri boleh dikategorikan sebagai jenis buah yang mahal harganya, namun sesuailah dengan manfaat yang dimilikinya. Buah beri merupakan antara makanan untuk ibu mengandung yang sangat berkhasiat dan penuh zat.

Buah beri mengandungi kandungan air, karbohidrat sihat, vitamin C, serat dan juga antioksidan.
Ia sebenarnya mengandungi kandungan vitamin C yang amat tinggi
 yang membantu tubuh badan anda untuk menyerap zat besi.

Selain itu, vitamin C yang terdapat dalam buah beri juga sangat bermanfaat untuk kesihatan kulit selain untuk fungsi imun tubuh.

Tambahan pula, buah beri mengandungi
nilai indeks glisemik yang rendah,
 yang tidak menyebabkan peningkatan mendadak gula darah tubuh anda. Selain kaya dengan nutrisi dan juga rasa yang enak, ia juga amat rendah kalori.

#9. Bijirin penuh

Berbanding daripada bijirin yang telah diproses, bijirin penuh kaya dengan kandungan serat, vitamin dan juga sebatian tumbuhan.
Sebagai contoh, bijirin oat dan juga quinoa mengandungi kandungan protein yang amat penting semasa fasa kehamilan.

Bijirin penuh juga
kaya dengan vitamin B
, serat dan juga magnesium, menjadikannya antara makanan untuk ibu mengandung yang terbaik di luar sana.


Gelombang Otak - Rentak-Rentak Minda

Otak kita adalah satu rangkaian saraf yang padat dan berselirat, menghantar isyarat dari satu sel neuron ke satu sel neuron yang lain yang akhirnya membawa kepada proses mental dan pergerakan fizikal. Kadangkala, sekelompok sel ini menghantar isyarat ke bahagian otak yang lain mengikut satu corak yang unik, serentak, berulang dan beritma. Inilah yang dikatakan sebagai gelombang otak.

Gelombang otak ini boleh dikesan melalui elektrod-elektrod yang diletakkan pada permukaan kulit kepala melalui teknik
Electroencephalogram
 (EEG)
. Melalui kaedah ini, kita boleh mengesan jenis-jenis gelombang otak yang wujud dan memahami bagaimana ianya mempengaruhi otak kita. Walaupun terdapat banyak kajian dan dapatan telah dibuat dalam bidang ini, terdapat banyak lagi perkara yang masih belum boleh dijelaskan dan dalam menetapkan rumusan umum terhadap setiap satu gelombang.

Jenis-jenis gelombang otak

Seperti gelombang lain, gelombang otak dibezakan antara satu sama lain melalui kekerapan atau frekuensi (Hz) dan juga amplitudnya. Frekuensi (Hz) merujuk kepada kitaran gelombang yang dihasilkan dalam masa satu saat manakala amplitud merujuk kepada ketinggian gelombang. Secara umumnya, semakin meningkat frekuensi gelombang otak, semakin rendah amplitudnya dan seseorang itu dikatakan dalam keadaan yang lebih sedar. Penting untuk diingati, walaupun sesetengah aktiviti dikaitkan dengan gelombang tertentu, ini tidak bermakna gelombang lain tidak wujud ketika gelombang tertentu sedang rancak, ianya cuma gelombang tersebut lebih dominan ketika aktiviti itu berlangsung berbanding gelombang lain.

Berikut merupakan susunan gelombang otak mengikut susunan kelajuan kekerapan yang meningkat dan juga kesan umum mereka terhadap otak.

Gelombang Delta (0.5 hingga 3 HZ)

Gelombang delta mempunyai frekuensi terendah dan amplitud tertinggi dan lazimnya dikaitkan dengan tidur yang nyenyak tanpa mimpi adan juga tahap meditasi yang paling dalam. Ianya dikatakan memainkan peranan dalam merangsang penyembuhan dan pertumbuhan semula sel-sel badan, menjelaskan peranan penyembuhan dalm tidur yang nyenyak.

Gelombang Theta (3 hingga 8 HZ)

Sedikit laju berbanding Delta, Theta dikaitkan dengan mengelamun, berimaginasi, berangan dan juga meditasi. Gelombang ini boleh mendominasi ketika fikiran seseorang itu mengelamun akibat aktiviti rutin yang mudah dan tidak memerlukan proses memikir seperti ketika mandi atau memandu di lebuh raya yang lengang dan jauh.

Gelombang Alpha (8 hingga 12 HZ)

Lebih laju berbanding Theta adalah Alpha dan ianya dikaitkan dengan keadaan yang terjaga tetapi tenang seperti berehat sebentar selepas melakukan tugas, sambil memejam mata dan melakukan refleksi diri. Gelombang otak ini juga paling kuat di bahagian belakang otak, di lobus occipital.

Gelombang Beta (12 hingga 38 HZ)

Gelombang otak Beta terdiri daripada gelombang berfrekuensi tinggi dan beramplitud rendah yang mendominasi waktu berjaga kita. Ianya mendominasi otak kita apabila kita sedang khusyuk melakukan tugas tertentu khusunya perkara yang memerlukan keupayaan kognitif yang tinggi seperti berdiskusi, berdebat, membuat ucapan, menjadi pengacara majlis atau mengajar.

Gelombang Gamma (38 hingga 42 HZ)

Gelombang ini merupakan yang paling laju frekuensinya dan paling kecil amplitudnya. Gelombang ini menghantar informasi dengan laju dan lancar dari satu bahagian otak ke kelompok sel-sel neuron yang lain. Apabila gelombang-gelombang otak terlalu rancak dan berkecamuk, gelombang gamma mungkin tidak akan dilihat menyebabkan ianya lambat dikenalpasti oleh pengkaji. Ianya dikenalpasti berkait rapat dengan perbuatan yang bersifat altruistik, kasih sayang dan cinta ataupun perasaan yang spiritual. Gelombang ini juga turut aktif ketika pemprosesan memori jangka pendek, penyesuaian objek, masa dan sensasi sentuhan.

Hello Health Group
 tidak memberi nasihat perubatan, diagnosis mahupun rawatan.


AWAS! Anda Boleh Buta Jika Kerap Makan Ubat Tahan Sakit, Betul Ke?

Tahukah anda, aspirin, atau turut dikenali sebagai ubat tahan sakit telah dikaitkan dengan punca sakit mata, terutamanya
dalam kalangan warga emas.

Ubat tahan sakit ini sering kali diambil bagi mengurangkan risiko serangan jantung, strok atau hanya untuk mengawal kesakitan.

Laporan yang beredar selama beberapa tahun kebelakangan ini telah mengaitkan penggunaan aspirin dan penyakit mata, seperti degenerasi makula berkaitan usia (AMD).

Apa itu AMD? Ia adalah perubahan tidak sihat pada bahagian saraf (retina) dalam mata tanpa sebab yang nyata hingga mampu akibatkan gangguan penglihatan yang kekal.

Degenerasi makula telah menjadi penyebab utama kebutaan dalam kalangan warga emas, dan kes ini semakin lama semakin meningkat.

Untuk mendapatkan lebih banyak info tentang Kesihatan Mata, sila dapatkannya
di sini.

Apa itu ubat tahan sakit, aspirin?

Aspirin,
Acetylsalicylic Acid
 (ASA) adalah ubat yang biasa digunakan untuk merawat kesakitan dan demam atas sebab yang berbagai-bagai.

Ubat tahan sakit ini juga
tergolong dalam kumpulan non-steroidal anti inflammatory drug (NSAID).

Jenis yang tergolong dalam kumpulan NSAID ialah ubat tahan sakit untuk kesakitan berkisarkan tahap ringan hingga sederhana.

Selain itu, aspirin adalah sejenis ubat yang dapat anda perolehi tanpa memerlukan sebarang preskripsi daripada doktor.

Antara fungsi ubat tahan sakit aspirin, merangkumi:

Ubat tahan sakit: Diguna untuk melegakan kesakitan seperti senggugut, pening kepala, sakit gigi atau otot

Ubat pencair darah:
 Untuk menggunakan aspirin sebagai ubat cair darah, preskripsi oleh doktor diperlukan. Ia bertindak menghalang pembentukan platelet yang berupaya mengakibatkan pembekuan darah dan seterusnya, membawa kepada strok ataupun serangan jantung

Tambahan itu, ubat ini juga digunakan oleh pesakit yang pernah mengalami strok, serangan jantung, menjalani pembedahan jantung (
stent
 atau
bypass
) atau mereka yang ada risiko tinggi terhadap serangan jantung.

Kaitan antara warga emas & penggunaan aspirin?

Beberapa penyelidik mengkaji hubungan antara penggunaan aspirin dengan AMD.

Masalah ini secara dasarnya didapati mempengaruhi pesakit yang lebih berusia.

AMD telah memberi kesan kepada kira-kira 1.8 juta orang dan merupakan penyebab utama kebutaan pada individu yang berusia lebih daripada 50 tahun.

Kebanyakannya menggunakan aspirin untuk
melegakan sakit arthritis
 atau mengurangkan risiko serangan jantung dan strok.

AMD basah (
neovaskular
) dikatakan bertanggungjawab terhadap punca sakit mata dan kehilangan penglihatan yang paling ‘dramatik’ dalam kalangan pesakit.

Pun begitu, ia jarang terjadi dan hanya berlaku kepada kira-kira 10% individu yang menghidap AMD.

AMD basah berlaku apabila aliran darah yang rapuh dan tidak normal tumbuh di belakang mata, salur darah bocor, makular yang pecah/ berubah tempat menyebabkan penglihatan menjadi herot.

Ulas Pakar Bedah Mata, Dr. Rishi Singh, kondisi ini mengakibatkan saluran darah bocor ke bahagian retina,
menyebabkan kerosakan dan gangguan penglihatan.

Akhirnya, jika tisu parut terbentuk, ia berisiko menyekat penglihatan pusat secara kekal!

AMD kering pula sebaliknya lebih kerap berlaku, namun ia terbentuk dengan perlahan dan tidak menyebabkan kehilangan penglihatan secara mengejut. Ia berlaku apabila
deposit
 kuning terbentuk di tengah retina (makula).

Sekiranya
deposit
 ini terbentuk dengan banyak, penglihatan pesakit akan mula terjejas dan akan dapat dikesan saat melakukan aktiviti tertentu, seperti membaca.

Maka, jika kondisi ini meningkat dengan berterusan, dalam kes yang teruk, ia mampu menyebabkan kehilangan penglihatan pusat.

Aspirin & penglihatan, apa dapatan kajian?

Menariknya, kajian mengenai topik ini menghasilkan keputusan yang berbeza dan pelbagai.

Beberapa kajian menunjukkan kemungkinan berlakunya kemerosotan AMD, manakala ada juga yang menekankan kemungkinan manfaat untuk AMD.

1 kajian dilakukan baru-baru ini pula tidak menemukan kaitan yang signifikan antara
penggunaan aspirin dan pembentukan AMD yang lewat.

Tambah lagi, manfaat penggunaan aspirin untuk mengurangkan risiko masalah jantung juga telah ‘menenggelam’ jauh risiko AMD.

Kajian lain pula mendapati, pengguna tetap aspirin mempunyai risiko 2 kali ganda untuk mengalami AMD basah dalam jangka masa panjang berbanding mereka yang tidak mengambilnya secara kerap.

Walau bagaimanapun, perbezaannya berkurang ketika memfaktorkan mereka yang tidak mempunyai sebarang penyakit kardiovaskular.

Di samping itu, 1 kajian berskala besar mendapati, penggunaan aspirin dalam dos yang rendah sebenarnya dapat mengurangkan risiko AMD dalam skala kecil.

Tambah Dr. Singh, apabila para penyelidik mempertimbangkan kesemuanya, termasuk risiko AMD dan faedahnya dalam mengurangkan risiko kejadian kardiovaskular, aspirin jelas bermanfaat!

Ya, ia mungkin meningkatkan risiko AMD sedikit sebanyak, tapi secara dramatiknya ia mengurangkan risiko terhadap kondisi yang mengancam nyawa!

Jika mahu diikutkan, pengguna tetap aspirin ternyata mempunyai kadar strok lebih rendah sebanyak 32% dan kemungkinan 15% lebih sedikit untuk mengalami serangan jantung berbanding mereka yang tidak menggunakan ubat ini secara berkala, menurut laporan
American Society of Retina Specialists.

Seperti yang dikatakan oleh Dr. Singh, aspirin
mungkin
menyumbang kepada punca sakit mata seperti AMD, tapi risiko kecil ini masih tidak dapat mengalahkan kesan positifnya terhadap jantung.

Sekiranya anda kerap mengambil ubat tahan sakit aspirin untuk faedah kesihatannya yang lain, kalian disarankan untuk
menjalani pemeriksaan mata secara berkala.


Pesakit Kanser Prostat Perlu Buat Rawatan Awal, Usah Bimbang Anda Masih Berpotensi Untuk Sembuh

Kanser prostat mempunyai potensi kesembuhan yang tinggi jika rawatan diberikan pada tahap awal.
Oleh sebab itu, penting bagi setiap lelaki yang berisiko untuk membuat
ujian saringan
bagi mengesahkan diagnosis barah. Ini antara cara merawat kanser prostat

Untuk mendapatkan lebih banyak info tentang Kanser Prostat, sila dapatkannya
di sini.

Pengawasan aktif antara cara merawat kanser prostat

Terdapat keadaan di mana seseorang pesakit yang telah disahkan dengan
diagnosis kanser prostat
 tidak mahu menjalani sebarang rawatan.

Dalam situasi tersebut, pengawasan secara aktif boleh dibuat bagi mengetahui
perkembangan kanser
.

Ujian seperti paras PSA, pemeriksaan rektal digital  dan biopsi akan dibuat secara berkala. Jika hasilnya menunjukkan
tanda-tanda proses kanser sedang berjalan,
 rawatan akan diberikan.

Pengawasan aktif kebiasaannya diberikan kepada jenis kanser yang berkembang secara perlahan sehingga kesan sampingan rawatan boleh memberikan kemudaratan lebih daripada kebaikan kepada pesakit (kesan sampingan).

Dalam konteks pemarkahan penggredan Gleason, mereka yang disahkan ketumbuhan Gleason 6 sesuai diawasi secara aktif.

Penting untuk anda fahami adalah dengan tidak memberikan rawatan aktif ketika
kanser didiagnosis pada tahap awal.
 Supaya ia tidak meningkatkan risiko untuk mengalami metastasis atau menyebabkan kematian.

Fokus utama adalah kemudaratan yang berisiko lebih tinggi berbanding dengan kebaikan yang bakal dinikmati pesakit sekiranya rawatan aktif diberikan kepada mereka.

Pembedahan

Sekiranya
sel kanser
 hanya ditemui pada kelenjar prostat dan belum merebak ke organ lain, maka selepas pembedahan, pesakit boleh berpotensi untuk sembuh.

Prostatektomi, salah satu cara merawat kanser prostat

Pembuangan prostat wajar dilakukan bagi mengelakkan komplikasi yang bakal dialami pesakit jika kanser makin parah.

Sama ada menggunakan pendekatan klasik (potongan
pada abdomen
) atau menggunakan kaedah moden (robot), objektifnya adalah untuk membuang sebanyak mungkin bahagian kelenjar terlibat bersama tisu di sekelilingnya.

Bagi hospital yang ada kepakaran dalam bidang pembedahan robotik, ia boleh berikan kelebihan berbanding pendekatan klasik berikutan ia:

Kurang invasif

Boleh memberikan penglihatan yang lebih jelas kepada pakar bedah

Kurang
risiko pendarahan

Masa sembuh yang singkat

Selepas pembedahan selesai, sampel biopsi tisu akan dianalisis bagi memastikan semua sel kanser sudah dibuang.

Perkara ini boleh menjadi rumit bagi kanser prostat memandangkan lapangan pembedahan agak sempit.

Ini bermakna, pakar bedah berisiko untuk memotong menerusi tisu kanser dan bukannya di sekeliling tisu kanser (proses pembuangan lebih efektif).

Sekiranya sel kanser tidak dibuang sepenuhnya, risiko untuk ia tumbuh semula boleh jadi setinggi 50 peratus.

Cara merawat kanser prostat #Reseksi transuretral prostat (TURP)

Berbeza dengan kaedah prostektomi, TURP lebih disarankan kepada pesakit sebagai langkah paliatif untuk
rawatan prostat
.

Doktor akan menggunakan satu alat yang dikenali sebagai resektoskop dan gegelung elektrik bagi membuang tisu prostat.

Kaedah ini turut disarankan kepada pesakit yang mengalami masalah bengkak prostat (BPH) dengan
simptom walaupun rawatan sudah diberikan.

Orkiektomi, buang testis untuk penghidap barah testis

Pembuangan testis atau orkiektomi merupakan kaedah rawatan secara tidak langsung bagi
penghidap kanser prostat.

Testis merupakan organ yang menghasilkan kira-kira 95 peratus testosteron badan.

Oleh sebab testosteron merupakan hormon utama yang menggalakkan tumbesaran sel prostat dan sel kanser prostat, pembuangan
testis
boleh bantu melambatkan perkembangan sel kanser.

Cara merawat kanser prostat #Terapi prostat (radio)

Rawatan menggunakan sinar bertenaga tinggi untuk membunuh sel kanser lazim dilakukan sekiranya:

Pesakit tidak sesuai menjalani pembedahan

Sebagai langkah untuk membunuh sel kanser selepas pembedahan dilakukan (terapi adjuvan)

Rawatan paliatif bagi kanser yang tidak mempunyai potensi kesembuhan.

Terapi radiasi sinar eksternal

Melalui prosedur
terapi radiasi
, pancaran akan diberikan melalui permukaan luar badan terhadap kelenjar prostat dan tisu berdekatan.

Suatu ketika dahulu, prosedur ini boleh menyebabkan kesan bakar pada organ prostat dan rektum.

Gel khas yang dikenali sebagai spaceOAR sering digunakan bagi memastikan keadaan tersebut dapat dielakkan.

Walau bagaimanapun kini, kaedah pemancaran radiasi adalah lebih baik berbanding dahulu dan penghidap jarang mengalami kesan sampingan terhadap tisu normal di sekeliling organ prostat.

Terapi radiasi sinar dalaman (brachytherapy) salah satu cara merawat kanser prostat

Kaedah ini melibatkan penanaman pelet radioaktif di dalam ketumbuhan prostat.

Terdapat perbezaan dos bergantung kepada tahap kanser yang dialami oleh pesakit dan ia boleh digunakan sebagai
terapi kesembuhan.

Bagi meningkatkan keberkesanan rawatan, kadangkala kaedah ini akan diberikan bersama dengan terapi radiasi sinar eksternal untuk mencapai hasil yang lebih memuaskan.

Walau bagaimanapun, bagi penghidap yang mengalami tumbesaran pada saiz kelenjar prostat,
brachytherapy
 tidak sesuai digunakan.

Terapi prostat (hormon)

Terdapat beberapa jenis cara merawat kanser prostat melalui rawatan hormon yang sesuai dilakukan oleh penghidap yang tidak boleh menjalani prosedur rawatan lain.

Antaranya adalah seperti berikut:

Terapi LH-RH
: Penggunaan analog kepada hormon luteinizing boleh menurunkan kadar
penghasilan testosteron
 yang berperanan penting dalam perkembangan kanser prostat.

Penghalang CYP17
: Berbeza dengan terapi LH-RH yang mempengaruhi kadar penghasilan testosteron oleh testis, kaedah ini lebih tertumpu kepada proses penghasilan testosteron oleh
kelenjar adrenal
. Walaupun berkesan, kaedah ini masih baharu dan  ubatnya dalam proses ujian klinikal.

Terapi anti androgen
: Kaedah ini lebih tertumpu kepada reseptor androgen pada permukaan prostat. Apabila hormon testosteron tidak berupaya untuk melekat padanya, ia boleh halang tumbesaran organ prostat.

Ubat masalah
bengkak prostat
 (BPH)
: Oleh sebab ubat BPH boleh menghalang penghasilan dihidrotestosteron, ia sering digunakan sebagai langkah pencegahan bagi
kanser prostat
.

Cara merawat kanser prostat #Rawatan metastasis

Kanser prostat berisiko untuk tersebar ke organ lain termasuklah tulang.

Bagi mereka yang mengalami metastasis, rawatan bagi keadaan tersebut penting untuk:

Mengurangkan rasa sakit

Mengelakkan berlakunya komplikasi akibat
metastasis tulang
 seperti keretakan dan himpitan pada
saraf tunjang
.

Antara pilihan cara merawat kanser prostat yang boleh merawat masalah metastasis adalah:

Terapi radio

Penggunaan ubat beradioaktif

Ubat yang boleh mengubah persekitaran mikro pada
struktur tulang

Bagi individu yang mengalami metastasis pada organ lain, rawatan lebih berkonsepkan paliatif dan bergantung kepada
tahap simptom yang dialami pesakit.

Terapi prostat (kemo)

Terapi kemo
 berupaya untuk membunuh sel yang membahagi secara cepat (seperti sel kanser).

Namun, ia juga boleh mempengaruhi sel sihat yang mempunyai keupayaan biologi yang sama.

Bagi penghidap kanser prostat, terapi kemo boleh diberikan sebagai rawatan sokongan kepada kaedah rawatan lain.

Cara merawat kanser prostat #Terapi prostat (imun)

Penggunaan sistem pertahanan badan untuk melawan sel kanser sememangnya popular pada masa sekarang.

Ia boleh membantu pesakit yang mengalami rintangan terhadap terapi hormon dan tidak sesuai menjalani prosedur rawatan yang lain.

Seperti vaksin yang mendorong sistem pertahanan badan untuk melawan bakteria atau virus,
terapi imun
 boleh aktifkan kebolehan sistem imun untuk melawan kanser.

Walau bagaimanapun, risiko kaedah rawatan ini adalah sel bukan kanser berisiko untuk terlibat sama. Namun pantauan perlu dilakukan.

Baca juga:

Terapi prostat (sasar)

Penggunaan terapi sasar dalam rawatan kanser prostat boleh meminimumkan risiko
penggunaan ubat
untuk menyerang sel sihat.

Ubat yang tergolong dalam kelas penghalang PARP (poly(ADP)-ribose polymerase) seperti rucaparib dan olaparib yang boleh menghalang proses pembaikian maklumat genetik sel kanser.

Terapi prostat (setempat)

Selain terapi perubatan yang tersenarai, terdapat rawatan setempat yang boleh memberikan kesembuhan kepada jenis kanser prostat tertentu.

Terapi pancaran proton
: terapi ini menggunakan tenaga berkuasa tinggi untuk menghentikan perkembangan tumor.

Pembedahan krio
: Teknik ini menggunakan gas argon dan helium untuk bekukan prostat. Ia turut boleh dipreskripsikan apabila rawatan terapi radio tidak berkesan.

Ultrabunyi fokus berintensiti tinggi (HIFU)
: Kaedah ini menggunakan haba untuk membunuh sel kanser. Namun, keberkesanannya mungkin rendah tapi rawatan seperti terapi radio dan pembedahan boleh menyusul jika tidak berjaya.

Perubatan alternatif sebagai cara merawat kanser prostat

Setakat ini, tiada lagi perubatan alternatif yang terbukti berkesan sebagai cara merawat
kanser prostat.

Namun terdapat beberapa langkah yang boleh diambil bagi menyokong rawatan sedia ada dalam mencapai kesembuhan kanser.

Pemakanan:
Pengambilan makanan seimbang
 boleh bantu meningkatkan keberkesanan rawatan. Menurut kajian pada tahun 2016, makanan yang mengandungi likopen seperti sos tomato boleh beri kebaikan kepada penghidap kanser prostat.

Vitamin: Terdapat bukti saintifik bahawa pengambilan vitamin, zink dan kalsium boleh meningkatkan kadar kematian akibat kanser prostat. Ia berikutan vitamin dan mineral tertentu boleh mempengaruhi tahap keberkesanan rawatan kanser.

Metformin: Penggunaan metformin dalam kalangan pesakit yang menghidap
kencing manis
 dan kanser prostat boleh meningkatkan jangka hayat penghidap. Namun, ubat tersebut masih dikaji.

Statin: Kebanyakan kajian menunjukkan penggunaan ubat kolesterol (statin) boleh menurunkan risiko kematian akibat kanser prostat.

Aspirin: Walaupun terdapat kajian yang menunjukkan
penggunaan aspirin
 boleh meningkatkan jangka hayat pesakit, namun kesan sampingannya  boleh membawa maut.

Konklusi

Terdapat pelbagai cara merawat kanser prostat tapi ia bergantung kepada situasi klinikal dan pilihan sendiri yang dibuat oleh penghidap.

Penting untuk anda faham setiap kebaikan dan keburukan modaliti rawatan untuk membuat keputusan.

Jika anda didiagnosis dengan masalah kanser prostat, pastikan anda hadir ke fasiliti kesihatan terdekat bagi mendapatkan nasihat kesihatan.


Anak Tertangkap Melakukan Onani: Apa Yang Ibu Bapa Perlu Lakukan?

Onani adalah satu perbuatan merangsang alat kemaluan sendiri untuk tujuan kepuasan.
Kanak-kanak
 mungkin akan menggunakan tangan mereka atau sebarang objek lain untuk melakukannya. Anak beronani bukanlah seperti rutin pemeriksaan alat kemaluan yang selalu dilakukan oleh kanak-kanak berusia 2 tahun ke bawah ketika
mandi
!

Kekerapan kanak-kanak melakukan onani pula bergantung kepada individu itu sendiri sama ada beberapa kali dalam satu hari, seminggu sekali atau lain-lain. Kanak-kanak akan lebih kerap
melancap
 sekiranya mereka berasa mengantuk, tertekan atau stres.

Jika anda tertangkap anak anda melakukannya, apa perlu dibuat?

Mengapakah anak beronani?

Pada umumnya, melancap adalah satu perbuatan yang normal buat kanak-kanak, apatah lagi jika
anak sulung
 anda melakukannya.

Ketika usia ini, mereka dalam proses mengenali tubuh badan mereka, lalu menyebabkan mereka ingin mencuba sesuatu yang baru.

 Kanak-kanak juga melakukan onani kerana ia mendatangkan kepuasan buat mereka. Ada juga kanak-kanak yang beronani apabila mereka berasa s
ed
ih. Paling penting,
ibu bapa
 perlu tahu bahawa
onani
 bukanlah berpunca daripada apa-apa kondisi kesihatan.

Sampai bilakah anak beronani?

Apabila kanak-kanak sudah mengetahui apakah itu onani, mereka sendiri mungkin akan kurang melakukannya. Anak anda mungkin tidak akan beronani sekerap seperti dahulu bergantung kepada perkembangan emosi mereka.

Kanak-kanak sekitar usia 5 hingga 6 selalunya akan lebih berhati-hati dan hanya akan beronani jika tiada individu lain melihat mereka.

 Selain kanak-kanak, perbuatan ini juga turut dilakukan oleh individu dewasa kerana didorong oleh hormon dan
nafsu
.

Bagaimanakah ibu bapa boleh membantu?

1. Tetapkan sasaran yang realistik

Sebenarnya, agak sukar untuk menghalang anak anak beronani. Anda perlu menerima hakikat ia adalah normal bagi seorang kanak-kanak.

Namun begitu, anda perlu memastikan bahawa anak anda tahu bahawa ia adalah perbuatan yang tidak elok dilakukan oleh individu yang beragama islam.

Anda juga tidak boleh bersikap sambil lewa dan mengendahkan perbuatan mereka ini kerana ia boleh mendorong kepada pemikiran kanak-kanak yang berasakan onani itu boleh dilakukan tanpa mengira waktu dan tempat.

2. Cegah anak beronani ketika waktu tidur

Sebagai ibu bapa, anda perlu kerap melihat atau mengintai kanak-kanak ketika waktu
tidur
 mereka. Pastikan perbuatan ini tidak dilakukan oleh mereka pada waktu ini.

3. Alih perhatian dan disiplinkan mereka

Cuba alih perhatian anak anda dengan apa-apa bentuk
permainan
.

Jika ia masih tidak membuahkan hasil, berterus teranglah dengan anak anda bahawa perbuatan ini mungkin normal namun ia tidak boleh dilakukan sesuka hati tanpa mengira waktu dan tempat selain pastikan mereka tahu ia adalah perbuatan yang tidak elok dilakukan oleh individu yang beragama islam.

4. Cuba berbincang dengan penjaga atau guru mereka di sekolah

Ibu bapa perlu berbincang dengan penjaga atau guru anak anda di sekolah untuk cuba mengalih perhatian anak anda. Selain itu, penjaga atau guru di sekolah juga sebenarnya boleh mengajar anak anda mengenai perbuatan onani ini.

5. Luangkan lebih banyak masa bersama anak anda

Kanak-kanak akan kurang beronani sekiranya mereka mendapat lebih banyak perhatian dari
ibu bapa
 mereka.

Pastikan anak anda dan anda meluangkan masa sekurang-kurang 1 jam ketika di rumah bersama anda sebelum waktu tidur.

6. Kesilapan yang biasa

Antara kesilapan yang paling biasa dilakukan oleh ibu bapa adalah mereka cuba melarang anak melakukan onani secara mandatori. Ini hanya akan menyebabkan anak anda mengalami masalah emosi kelak. Kanak-kanak tidak perlu dihukum secara fizikal atau didera secara mental hanya kerana perbuatan ini.

Sebagai ibu bapa, anada perlu berfikir dengan lebih bijak dan cuba cari alternatif seperti menggunakan permainan, meluangkan lebih banyak masa bersama atau berbincang secara aman dengan mereka mengenai perbuatan onani.

Hello Health Group
 tidak menyediakan nasihat perubatan, diagnosis, atau rawatan.


Manfaat Teh Hijau

Teh hijau terkenal dengan kesannya terhadap kesihatan kita termasuk kehilangan lemak, risiko kanser rendah atau anti-penuaan. Artikel ini merangkumi manfaat teh hijau yang diluluskan dalam kajian berbeza.

Teh Hijau- Antioksidan yang kuat

Teh hijau mengandungi cetechin dan flavonoid, yang menghalang badan daripada menghasilkan radikal bebas. Radikal bebas adalah apa yang menyebabkan penuaan dan penyakit-penyakit lain. Teh hijau juga mempunyai Epigallocatechin Gallate (EGCG), yang merupakan antioksidan yang kuat yang boleh merawat pelbagai keadaan kesihatan.

Selain itu, antioksidan dalam teh hijau boleh membantu mencegah kanser. Ia mempunyai kesan ke atas pertumbuhan sel-sel kanser. Peminum teh boleh mengurangkan risiko untuk mendapat jenis kanser dengan ketara. Walau bagaimanapun, anda harus ingat bahawa anda tidak perlu meletakkan susu dalam teh anda kerana ia boleh menghapuskan kesan antioksidan.

Ia baik untuk otak anda …

Teh hijau juga mengandungi sejumlah kafein, walaupun tidak sebanyak pada kopi. Ia akan membuat anda terjaga untuk seketika dan juga, membawa kebaikan  untuk otak. Perangsang ini akan menyekat Adenosina, yang menghentikan neurotransmitter, meningkatkan tembakan neuron dan meningkatkan jumlah neurotransmitter misalnya, dopamine dan norepinephrine.

Tambahan pula, ia telah dikaji bahawa kafein boleh meningkatkan mood, memori dan masa tindak balas. Teh hijau juga mempunyai kesan perlindungan pada otak kita pada usia tua. Sebatian bioaktif dalam teh hijau boleh mengurangkan risiko Alzheimer dan Parkinson, yang agak biasa semasa usia tua.

… dan keadaan fizikal anda juga.

Ia adalah salah satu manfaat terbesar teh hgijau untuk meningkatkan kadar metabolisme dan pembakaran lemak. Mekanisma di sebalik ini adalah kafein daripada minuman teh akan menggerakkan asid lemak daripada tisu lemak, mengurangkan komposisi lemak dan menjadikan mereka tenaga bersedia untuk aktiviti fizikal.

Ini jelas akan meningkatkan prestasi fizikal dan mencegah obesiti, terutamanya diabetes jenis II, yang melibatkan guka dalam darah yang tinggi disebabkan kekurangan insulin. Teh hijau dipercayai meningkatkan sensitiviti insulin dan mengurangkan tahap gula dalam darah.

Ia juga boleh mengurangkan risiko penyakit kardiovaskular

Beberapa faktor risiko utama ditemui akan dipengaruhi oleh tabiat meminum teh. Ini termasuk tahap kolesterol, kolesterol LDL dan triglycerides. Sebagai antioksidan yang kuat, minuman ajaib ini boleh menghalang zarah kolesterol LDL daripada pengoksidaan, yang menjadi punca kepada penyakit jantung.

Anda mungkin mahu mengamalkan tabiat meminum teh kerana ia boleh mengurangkan berat badan, meningkatkan prestasi mental dan fizikal anda, dan membawa kebaikan ke jantung anda.


Garam dalam Diet Anak Anda

Bagaimana garam boleh mempengaruhi kesihatan anak anda?

Pengambilan garam yang tinggi boleh membawa kepada tekanan darah tinggi untuk orang dewasa. Namun, tahukah anda bahawa pengambilan garam yang tinggi dalam kanak-kanak juga boleh mempengaruhi keseluruhan kesihatan mereka. Masalah-masalah lazim dalam kalangan kanak-kanak yang berkaitan dengan pengambilan garam yang tinggi adalah:

tekanan darah tinggi;

osteoporosis;

penyakit respiratori seperti asma;

kanser perut;

obesiti

Tambahan pula, terdapat bukti yang menunjukkan tabiat pemakanan semasa alam kanak-kanak boleh mempengaruhi corak pemakanan di kemudian hari. Ini bermakna populasi dewasa boleh mengurangkan pengambilan sodium jika mereka diberikan diet yang rendah garam semasa alam kanak-kanak.

Berapa banyak garam yang diperlukan oleh anak anda?

Bayi dan kanak-kanak hanya memerlukan amaun garam yang sangat kecil dalam diet mereka. Walau bagaimanapun, disebabkan banyak garam ditambah dalam kebanyakan makanan yang anda beli, seperti roti, kacang panggang, dan juga biskut, jadi anak anda sudah mengambil terlalu banyak garam.

Maksimum amaun garam yang boleh diambil untuk bayi dan kanak-kanak ialah:

Sebelum bayi anda berusia enam bulan, dia telah pun mendapat garam secukupnya daripada susu ibu ataupun susu formula

6 hingga 12 bulan – kurang daripada 1g garam sehari (kurang daripada 0.4g sodium)

1 hingga 3 tahun – 2g garam sehari (0.8g sodium)

4 hingga 6 tahun – 3g garam sehari (1.2g sodium)

7 hingga 10 tahun – 5g garam sehari (2g sodium)

11 tahun dan ke atas – 6g garam sehari (2.4g sodium)

Bayi yang masih menyusu badan mendapat amaun garam secukupnya melalui susu ibu. Susu formula pula mengandungi amaun garam yang sama seperti susu ibu.

Apabila anda mula memperkenalkan makanan pejal, ingatlah untuk tidak menambah garam dalam makanan yang anda sediakan untuk bayi. Ini kerana buah pinggang mereka belum boleh menanganinya. Anda juga perlu mengelakkan pemberian makanan siap yang bukan diperbuat khas untuk bayi seperti bijirin sarapan pagi, kerana kandungannya yang tinggi dengan garam.

Banyak makanan yang dibuat untuk kanak-kanak tinggi kandungan garam, jadi penting untuk anda memeriksa maklumat pemakanan sebelum membeli makanan tersebut. Kandungan garam boleh dilihat dengan label sodium. Sebagai panduan, makanan yang mengandungi lebih daripada 0.6g sodium per 100g dikira tinggi kandungan garam. Anda boleh mengira amaun garam dalam makanan dengan cara mendarab 2.5 amaun sodium. Contohnya, 1g sodium per 100g adalah sama dengan 2.5g garam per 100g.

Anda boleh mengurangkan amaun garam anak anda dengan cara mengelakkan snek masin, seperti biskut atau kerepek rangup, dan menukarnya dengan snek rendah garam. Cubalah beri anak anda pilihan yang sihat seperti buahan kering, ulam dan buahan potong.

Dengan memastikan anak anda tidak makan terlalu banyak garam, bermaksud anda sedang membantu memastikan mereka tidak ketagih kepada makanan masin, menjadikan pilihan makanan mereka berbeza berbanding orang dewasa.


Betul Ke Jika Makan Kicap, Parut Luka Seperti Chicken Pox Jadi Lebih Gelap?

Mungkin sebelum ini anda pernah mendengar, makan kicap soya akan buatkan parut luka anda menjadi gelap.

Kata-kata ini sudah lama berpindah dari mulut ke mulut tanpa wujudnya penerangan di sebalik mengapa ia boleh terjadi sedemikian.

Sikap semula jadi penulis yang gemar mencari jawapan sebenar di sebalik cakap-cakap ini telah membawa kepada satu jawapan yang kukuh.

Jika anda juga ingin mengetahui jawapan sebenar bagi dakwaan ini, baca apa yang telah kami sediakan di bawah ini.

Kicap soya buat parut luka jadi gelap?

Terdapat kepercayaan yang menyatakan jika anda mempunyai parut luka atau mendapat
chicken pox
, jangan sesekali memakan atau mengambil kicap.

Ini kerana dikatakan warna gelap daripada kicap soya tersebut akan menyebabkan kuping parut menjadi gelap dan meninggalkan parut yang tidak dapat dihilangkan.

Untuk pengetahuan anda,
kacang soya mengandungi sejenis asid amino yang dinamakan sebagai
tyrosine
 dan ia boleh menggelapkan warna kulit.
Tyrosine
 akan bertukar menjadi melanin apabila anda terdedah kepada cahaya matahari.

Melanin pula adalah pigmen gelap yang bertanggungjawab terhadap warna kulit yang gelap.
 Walau bagaimanapun, di sebalik kewujudan
tyrosine
 dalam kacang soya, ia masih bukan menjadi penyebab luka anda gelap. Mengapa?

Ini kerana
kacang soya
 bukanlah satu-satunya jenis makanan yang mengandungi
tyrosine
.

Terdapat pelbagai lagi jenis makanan lain yang mengandungi
tyrosine
 seperti
keju
, daging lembu, daging kambing, ikan,
ayam
,
kekacang dan bijirin penuh
.

Senang kata, apa yang anda makan setiap hari sebenarnya mengandungi kandungan
tyrosine
.

Anda makan ayam setiap hari, tetapi
tyrosine
 dalam ayam tidak pula menyebabkan tubuh badan anda berwarna merah jambu.

Tyrosine dan fungsinya terhadap tubuh

Fungsi sebenar
tyrosine
 adalah untuk menghasilkan bahan kimia otak
bagi membantu sel saraf berkomunikasi dan mengawal selia mood
.

Tyrosine
 juga meningkatkan
kewaspadaan, perhatian dan fokus seseorang individu
.

Tubuh badan anda hanya menggunakan
tyrosine
 apabila diperlukan dan pengambilan banyak makanan yang mengandungi
tyrosine
 tidak akan menjadikan tubuh badan anda lebih gelap.

 Ia juga tidak akan meningkatkan penghasilan melanin dalam tubuh anda kerana anda
masih memerlukan sinar matahari untuk menggelapkan warna tubuh
.

Pokok pangkalnya,
tyrosine
 semata-mata masih tidak akan menggelapkan tubuh anda tanpa pendedahan terhadap
sinar UV
.

Parut
chicken pox
 bukan sebab kicap soya?

Ya, kicap soya bukan penyebab terjadinya parut yang gelap pada
chicken pox
.
Parut akibat
chicken pox
 sebenarnya terbentuk disebabkan oleh aktiviti menggaru
 yang menjejaskan proses penyembuhannya dan
meningkatkan risiko jangkitan bakteria
.

Sekiranya anda mahu mengelakkan parut gelap akibat
chicken pox
, jangan sesekali menggaru tempat-tempat yang mempunyai jangkitan itu pada tubuh badan anda.

Hilangkan kegatalan yang dialami dengan cara mandian air sejuk atau penggunaan losyen calamine.

Kesimpulan

Secara logiknya, jika anda menganggap makan kicap boleh buat luka jadi hitam, anda mungkin boleh makan telur untuk jadikan parut anda berwarna putih atau kuning kan?

Atau makan sawi hijau untuk menjadikan luka berwarna hijau, baru
rare
.

Tetapi pasti ramai yang tidak mempercayainya. Mengapa? Sebab ramai yang tahu ia tidak logik dan tidak boleh diterima akal. Begitu juga dalam kes kicap ini.

Oleh itu, kongsikan artikel ini untuk bantu kami memecahkan mitos yang telah lama membelenggu masyarakat kita. Seiring kita bergerak menjadi anggota masyarakat yang lebih berilmu.


Ayuh, Mari Hapus Stigma Psoriasis!

“Eii.. Gelilah tengok tangan dia. Tak nak salamlah”.

Nizam menarik tangannya selepas melihat rupa tangan Muhammad saat dia menghulurkan tangan untuk bersalam.

“Oh, benda ni tak berjangkit pun”, ujarnya. Namun Nizam hanya berlalu pergi meninggalkan Muhammad terpinga-pinga. Situasi ini kerap berlaku kepada mereka yang menghidap psoriasis. Teruskan membaca untuk mengetahui berkenaan dengan penyakit ini.

Pendidikan, kunci utama

Pendidikan adalah merupakan asas kepada pemahaman berkenaan dengan sesuatu penyakit. Ambil psoriasis sebagai contoh. Kajian telah menunjukkan bahawa mereka yang mengenali seseorang dengan penyakit ini atau mereka yang tahu berkenaan dengannya lebih memahami situasi tersebut berbanding dengan mereka yang tidak tahu.

Psoriasis adalah merupakan penyakit
autoimun
 kronik yang mempengaruhi kadar pusing ganti sel kulit. Keadaan ini menyebabkan sel kulit mati lebih cepat dan ia akan berkumpul di permukaan kulit menyerupai sisik putih kemerah-merahan yang gatal dan sakit buat sesetengah individu. Selain itu, penyakit ini juga boleh mempengaruhi sendi-sendi badan terutamanya tangan.

Walaupun penyakit ini bukanlah sesuatu yang boleh mengancam nyawa dalam jangka masa pendek, pesakit terpaksa berdepan dengan reaksi individu sekeliling memandangkan ia merupakan penyakit yang jelas kelihatan pada mata kasar. Bayangkan anda ingin berjabat tangan dengan individu yang anda ingin kenali secara peribadi atau profesional, keadaan tangan anda boleh menjadi punca kepada diskriminasi untuk anda menjalinkan hubungan sosial.

Menurut satu kajian yang dijalankan terhadap 187 pelajar perubatan Universiti Pennsylvania dan 198 orang dewasa, mereka mendapati bahawa:

54% daripada jumlah tersebut tidak mahu menjalinkan hubungan intim dengan mereka yang mempunyai psoriasis

40% daripada jumlah tersebut tidak mahu berjabat tangan dengan mereka yang mempunyai psoriasis

32% daripada jumlah tersebut tidak selesa dengan kehadiran pesakit psoriasis di dalam rumah mereka

Apabila ditanya mengapa, jawapan yang paling kerap diberikan oleh mereka adalah penghidap psoriasis tidak kelihatan menarik, tampak sakit dan tidak selamat. 1/3 daripada jumlah subjek kajian tersebut percaya bahawa penyakit tersebut hanya melibatkan kulit dan ia bukanlah satu penyakit yang serius. Ini merupakan mitos dan menjadi sumber kepada diskriminasi dan pemikiran stereotaip terhadap pesakit psoriasis.

Bukan rupa luaran semata-mata

Pada tahun 2011, Novartis telah menjalankan kaji selidik global yang melibatkan 8,338 pesakit psoriasis. Melalui kajian ini, mereka mendapati bahawa 84% pesakit telah berhadapan dengan diskriminasi dan kira-kira 40% pesakit kerap ditenung oleh masyarakat sekeliling sewaktu menggunakan kemudahan awam. 16% daripada jumlah pesakit tersebut mengaku bahawa mereka lebih selesa untuk menjalani kehidupan mereka bersendirian sebagai cara untuk menyesuaikan diri dengan penyakit psoriasis.

Apa yang masyarakat perlu tahu berkenaan dengan penyakit ini adalah ia tidak berjangkit. Ia bukanlah disebabkan oleh jangkitan kuman seperti cacar air. Ia adalah disebabkan oleh sistem pertahanan tubuh badan yang menyerang sel-sel kulit menyebabkan ia lebih cepat mengelupas berbanding dengan individu biasa. Apa yang penting dalam menjalinkan hubungan sosial yang baik adalah dengan mengetahui isi dalaman seseorang individu, bukan rupa luaran semata-mata.

Masyarakat perlu sedar bahawa karakter seseorang individu tidak ditentukan oleh paras rupa mahupun penyakit yang dihidapinya. Hubungan sosial yang baik adalah merupakan teras kepada keadaan mental yang sihat. Mereka yang mempunyai penyakit kronik memerlukan sokongan sosial bagi meringankan beban emosi yang dipikul dalam menanggung derita simptom yang sedia ada.

Konklusi

Bersempena dengan Hari Psoriasis Sedunia yang bakal disambut pada 29 Oktober, kami menyeru kepada para pembaca untuk lebih prihatin terhadap mereka yang menghidapi penyakit psoriasis. Penyakit ini nampak menakutkan namun amat penting untuk anda memberikan sokongan moral dan sosial kepada rakan anda yang menghidapinya.


Sauna: Apa yang anda perlu tahu mengenai

Telah digunakan untuk jangka masa yang panjang, sauna dikenali popular dan bermanfaat untuk kesihatan manusia. Ia bukan sahaja memberi kesegaran tetapi juga banyak manfaat kesihatan lain. Jika anda tidak pernah mencuba sauna atau mempunyai keinginan untuk tahu tentang kelebihannya, artikel ini adalah untuk anda.

Apakah itu sauna?

Orang Finland muncul dengan konsep sauna bertahun-tahun yang lalu apabila mereka menuang air ke atas batu yang dipanaskan di dalam bilik tertutup untuk menghasilkan haba yang sangat panas dan kering. Suhu sauna biasa berkisar antara 70 hingga 100 darjah celsius dan kelembapannya sering jatuh antara 10 dan 20 peratus. Dalam masyarakat moden hari ini, terdapat pelbagai versi sauna di seluruh dunia. Suhu kulit apabila berada di dalam sauna boleh meningkat sehingga 40 darjah celcius, yang menyebabkan peluh banyak keluar.

Faedah kesihatan

Kesan kesihatan pelbagai jenis sauna adalah sama tanpa mengira suhu dan tahap kelembapan. Beberapa kelebihan kesihatan sauna kepada anda termasuk:

Membersihkan kulit anda;

Meningkatkan peredaran darah dalam badan anda;

Membuka saluran udara dan sinus anda;

Mengurangkan sakit otot dan sakit reumatik;

Menguatkan sistem imun anda;

Meningkatkan pergerakan sendi;

Melepaskan tekanan;

Meningkatkan proses penyembuhan.

Sauna boleh membantu mengurangkan risiko kematian disebabkan penyakit kardiovaskular. Apabila menggunakan sauna, kadar jantung anda boleh mencapai 150 denyutan seminit, dan mampu mengepam lebih banyak darah ke bahagian badan yang lain. Peningkatan peredaran ini membawa kesan yang sama ke atas sistem kardiovaskular seperti senaman sederhana. Selain itu, penurunan tahap tekanan semasa sauna juga boleh menyumbang kepada pengurangan penyakit kardiovaskular. Satu kajian di Finland yang dijalankan pada lebih 2300 lelaki berumur 42 hingga 60 dalam tempoh 20 tahun mengenai kesan sauna menunjukkan kesan positif. Peserta yang menjalani sauna dua atau tiga kali seminggu mempunyai pengurangan risiko kematian secara mendadak sebanyak 22% berbanding mereka yang hanya mengambilnya sekali seminggu. Bagi mereka yang menjalani sauna lebih kerap, hasilnya lebih baik. Oleh itu, terdapat hubungan antara peningkatan penggunaan sauna  dengan penurunan risiko penyakit jantung.

Jenis-jenis

Jenis sauna berbeza mengikut cara pemanasan bilik. Antaranya termasuklah beberapa versi berikut:

Pembakaran kayu
. Sauna  jenis ini menggunakan kayu untuk memanaskan bilik dan batu-batu. Sauna pembakaran kayu mempunyai tahap kelembapan yang rendah dan suhu tinggi.

Dipanaskan secara elektrik
. Jenis ini mempunyai indeks kelembapan dan suhu yang sama seperti pembakaran kayu. Untuk memanaskan bilik, pemanas elektrik yang dipasang di lantai digunakan.

Bilik inframerah
. Sauna jenis ini  berbeza sama sekali apabila hanya menggunakan gelombang cahaya untuk memanaskan badan, bukan bilik. Suhu di dalam bilik adalah lebih rendah daripada jenis lain, biasanya 60 darjah celsius.

Bilik stim
. Bilik wap tidak menggunakan haba kering. Dua faktor utama jenis ini adalah kelembapan dan haba yang tinggi.

Walaupun sauna telah terbukti sebagai terapi yang selamat untuk hampir semua orang, adalah wajar untuk mengambil langkah berjaga-jaga untuk mengelakkan situasi yang tidak dijangka. Sebelum memasuki mana-mana sauna, anda harus mengelakkan penggunaan alkohol. Menghidrasi dan mengawal masa sauna juga penting. Orang yang sakit harus menunggu sehingga pulih sepenuhnya. Wanita hamil atau orang yang mempunyai keadaan kesihatan tertentu harus meminta nasihat dengan penyedia penjagaan kesihatan mereka sebelum sauna.

Anda mungkin berminat untuk membaca artikel:

Simptom Kekurangan Vitamin A

Tanda Anda Kekurangan Vitamin

Tanda-tanda Kekurangan Vitamin C


Penis Naik Susah Nak Turun, Adakah Tanda Penyakit? Buat 5 Perkara Ini Jika Ia Berlaku!

Dalam kehidupan suami isteri,
kemampuan seksual yang kuat serta hebat sangat ditagih demi kesejahteraan kehidupan di kamar tidur
 anda dan pasangan. Persoalannya, apakah penyebab ereksi sukar kendur? dan apa yang boleh dilakukan?

Disebabkan itu, golongan lelaki akan sangat berbangga sekiranya mereka mempunyai kemampuan ereksi zakar yang mantap.

Pun begitu, adalah agak membimbangkan sekiranya ereksi itu kekal dan sukar kendur meskipun sesudah selesai beraksi.

Jom sama-sama kita ikuti artikel ini untuk mengetahui jawapannya dengan lebih mendalam lagi!

Baca lebih lanjut tentang Kesihatan Seksual
di sini.

Apa penyebab ereksi sukar kendur?

Sebelum mengetahui cara untuk menghadapinya, wajarlah untuk kita tahu penyebab ereksi ini berlaku terlebih dahulu.

Untuk pengetahuan anda, ereksi zakar yang normal akan berlaku setiap kali lelaki menerima rangsangan seksual.

Ketika ini, hormon testosteron akan memasuki saluran darah pada zakar menjadikannya menegang dan membesar.

Terdapat 3 jenis penyebab ereksi yang normal iaitu:

Reflexogenic
– berlaku akibat rangsangan sentuhan

Psychogenic
– berlaku akibat rangsangan visual atau fantasi

Nocturnal
– berlaku ketika lelaki sedang tidur

Ereksi pada zakar akan membolehkan lelaki dan wanita itu melakukan proses penetrasi ketika bersenggama.

Kebiasaannya, ia akan kekal sekitar 30 minit ke 60 minit sahaja
.

Namun jika ia berpanjangan sehingga 4 jam tanpa henti tanpa sebarang rangsangan,
mungkin ia petanda penyakit yang dinamakan priapism
.

Apa yang dimaksudkan dengan penyakit priapsm?

Buat anda yang belum tahu, priapism adalah kondisi di mana zakar sukar kendur selama berjam-jam meskipun telah selesai berasmara atau tidak menerima sebarang rangsangan.

Ia berlaku akibat darah yang memasuki saluran pada zakar terperangkap di situ dan tidak mampu untuk keluar kembali seperti sedia kala.

Apa yang lebih membimbangkan adalah ia boleh menyebabkan kesakitan yang teruk serta akan merosakkan zakar jika tidak dirawat dengan segera.

Antara punca dan penyebab ereksi termasuklah:

Gangguan pada darah seperti anemia, leukemia, talasemia, multiple myeloma dan lain-lain

Pengambilan ubatan tertentu untuk merawat masalah psikologi, mati pucuk atau ADHD

Pengambilan hormon tambahan seperti testosteron atau gonadotropin

Pengambilan minuman beralkohol secara berlebihan

Penyalahgunaan dadah seperti kokain atau ganja

Kecederaan pada kawasan alat sulit

Gigitan haiwan berbisa seperti labah-labah, kala jengking atau lipan

Gangguan metabolik seperti gout atau amyloidosis

Gangguan neurogenik seperti sifilis atau kecederaan saraf tunjang

Kanser zakar

Apa yang boleh dilakukan untuk mencegahnya?

Rawatan priapism adalah sangat bergantung kepada penyebab ia berlaku.

Namun dalam kebanyakan kes, pengambilan ubatan untuk membetulkan saluran darah pada zakar sudah memadai.

Sekiranya anda mengalami ereksi sukar kendur, ia mungkin petanda anda mendapat penyakit priapism.

Jika kalian kurang pasti tentangnya kerana tidak mengalami ereksi sehingga 4 jam tanpa henti, boleh cuba lakukan teknik berikut terlebih dahulu:

#1. Tenangkan diri anda untuk kendurkan ereksi

Pertama sekali, kalian perlu elakkan panik serta tidak lagi menerima sebarang rangsangan seksual. Kalian boleh cuba cara berikut:

Duduk bersila

Bernafas dengan perlahan

Kekal tenang

#2. Cuba alihkan perhatian

Kemudian, cuba alihkan perhatian anda dari perkara yang melibatkan seks. Sebagai contoh, mungkin boleh cuba selesaikan masalah matematik, teka-teki atau apa-apa sahaja aktiviti yang lain.

#3. Cuba betulkan kedudukan

Sekiranya berbaring tidak mampu mengendurkan ereksi zakar, cuba duduk, berdiri, berjalan atau berlari. Ia mungkin boleh membantu melancarkan kembali saluran darah pada zakar anda.

#4. Mandi untuk kendurkan ereksi zakar

Jika masih tidak berkesan, kalian boleh cuba untuk mandi.
Bergantung kepada individu, ada yang perlu mandi air panas atau air sejuk
.

Ini bertujuan untuk membuat kalian terasa ingin membuang air kecil. Jika itu adalah puncanya, maka ereksi akan kendur selepas itu.

#5. Lakukan senaman ringan

Relaks, kami tidak kata kalian perlu melakukan sukan ekstrem seperti mendaki gunung atau merejam lembing.

Sebaliknya, cuba
lakukan senaman ringan sahaja seperti berjoging atau berbasikal
 yang mungkin boleh membantu.

Andai kata kalian sudah mencuba kesemua cara mengendurkan ereksi zakar di atas dan ia masih tidak berjaya, penyebab ereksi sukar kendur itu mungkin didalangi oleh penyakit priapism.

Oleh itu, segeralah berjumpa doktor untuk mendapatkan konsultasi dan rawatan lanjutan ya?


Tiada Gimnasium? Lakukan Senaman di Rumah

Sebut sahaja tentang senaman, tentu ada alasan. Antara alasan biasa diterima ialah tiada tempat dan peralatan untuk bersenam. Anda sebenarnya tidak semestinya perlu ke gimnasium untuk bersenam. Apakah alternatifnya? Lakukan senaman di rumah.

Mari lihat bagaimana anda boleh menjadi aktif dan membakar lemak di rumah.

1. Manfaatkan tangga di rumah

Naik dan turun tangga juga merupakan satu senaman yang baik. Tanpa mengeluarkan apa-apa modal, anda boleh mengeluarkan peluh di rumah. Cuba amalkan naik dan turun tangga selama 15 hingga 30 minit, 2 hingga 3 kali sehari. Nampak macam mudah tapi boleh semput dibuatnya.

2. Berkebun

Bagi mereka yang mempunyai laman di luar rumah dan minat bercucuk tanam, berkebun bukan sahaja boleh menjadi hobi yang baik malah merupakan satu bentuk senaman.

3. Senamrobik atau yoga

Cari sahaja video panduan senamrobik atau yoga di internet, pasangkan di skrin dan ikut langkah satu per satu. Lebih seronok jika dilakukan bersama-sama ahli keluarga atau rakan-rakan serumah.

4. Mengemas rumah

Ini juga merupa satu bentuk senaman. Menyapu, mengemop, membasuh, menyidai baju, dan mengangkat perabot di dalam rumah memerlukan tenaga dan boleh membakar kalori. Wanita yang menjadi suri rumah mungkin lebih aktif berbanding lelaki bekerja di dalam pejabat.

5. Joging di kawasan rumah

Kalau ada tasik atau taman berhampiran pun sangat baik. Namun jika tiada, anda boleh berlari di kawasan taman atau perumahan anda. Dapat juga kenal rumah dan jiran sebelah.

6. Bina gimnasium mini di rumah

Cari satu sudut atau bilik untuk anda jadikan tempat bersenam. Anda tidak perlu membina gimnasium yang lengkap dengan semua peralatan, cukup dengan yang asas seperti
dumbbell
bersaiz kecil atau sederhana dan bar monyet (
monkey bar
) untuk senaman rintangan.
Treadmill
atau basikal boleh digunakan untuk senaman kardio.

Pastikan gimnasium mini anda disusun atur dengan selamat untuk mengelakkan sebarang kecederaan.

Tiada lagi alasan untuk tidak bersenam. Tak mampu ke gimnasium, lakukan sahaja senaman di rumah!


Pssttt... Ini 7 Rahsia Kebaikan Minum Susu Untuk Wanita, Jom Cuba!

Bukan sahaja bayi dan kanak-kanak harus minum susu setiap hari, tetapi individu dewasa khususnya wanita juga perlu mengamalkannya. Tetapi apakah kebaikan minum susu untuk wanita?

Ini penjelasan lanjut mengenainya.

Untuk mendapatkan lebih banyak info tentang Pemakanan, sila dapatkannya
di sini.

Keperluan kalsium dalam kehidupan wanita

Sumber utama susu adalah kalsium.

Kalsium penting sama ada anda hamil atau tidak. Tetapi
untuk bakal ibu
, ia sangat penting. Bukan sahaja untuk membina tulang bayi bahkan juga membantu mengekalkan kesihatan rangka anda.

Ini kerana jika bakal ibu tidak mengambil kalsium mencukupi untuk bayi yang sedang membesar, tubuh akan kehabisan kalsium simpanannya.

Keadaan ini sekali gus meletakkan anda dalam risiko tinggi untuk kehilangan tulang dan meningkatkan risiko osteoporosis – masalah tulang rapuh, di kemudian hari.

Penyusuan badan
 turut menjejaskan tulang ibu. Ia terjadi apabila keperluan bayi meningkat untuk kalsium diambil daripada tulang ibu.

Jumlah kalsium diperlukan ibu bergantung kepada kuantiti susu badan yang dihasilkan serta
tempoh penyusuan
 berlangsung.

Wanita juga mungkin kehilangan jisim tulang semasa menyusu kerana penghasilan hormon yang melindungi tulang – estrogen, berkurangan.

Baca juga:

Kebaikan minum susu untuk wanita

Amnya, wanita lebih berisiko kehilangan jisim dan ketumpatan tulang.

Ini sekali gus membuatkan mereka terdedah kepada osteoporosis dan osteoarthritis kerana melalui peringkat kitaran haid, kehamilan, bersalin dan menopaus.

Berikut antara kelebihan dan kebaikan minum susu untuk wanita:

1. Sumber kalsium dan vitamin D

Wanita mengalami penurunan ketara dalam kadar metabolisme seiring peningkatan usia. Kekuatan tulang juga akan berkurangan dan risiko osteoporosis akan meningkat.

Susu merupakan sumber kalsium dan vitamin D yang baik. Ia berperanan menghalang osteoporosis dan kehilangan tulang.

Kalsium juga baik untuk gigi kerana ia membantu dalam mengawal keasidan oral dan melawan
kerosakan gigi.

Wanita lebih terdedah kepada kekurangan kalsium semasa hamil dan haid, justeru pengambilan susu membantu dalam mencegahnya.

Vitamin D penting dalam pengawalan pertumbuhan sel dan melindungi daripada kanser, selain
mencegah osteoporosis
 dan osteoarthritis.

2. Minum susu untuk sumber kalium

Susu berkesan mengawal tekanan darah dan membantu pembekuan darah kerana ia merupakan sumber kalium.

Kalium adalah mineral yang bagus dalam mengurangkan tekanan darah,
penyakit jantung
, melindungi daripada kehilangan jisim otot, memelihara ketumpatan mineral tulang dan mengurangkan pembentukan batu karang.

Turun naik tekanan darah, kalsium dan protein rendah adalah perkara biasa
semasa kehamilan
 dan fasa menopaus kepada wanita.

Secawan susu dapat membekalkan sekitar 366mg kalium.

Untuk membantu mengekalkan ketumpatan tulang yang baik dan mencegah keretakan
pada usia tua
, pengambilan susu adalah penting.

3. Kandungan klorin

Klorin adalah nutrien penting untuk menyokong tidur, pergerakan otot dan pembelajaran berkesan serta ingatan yang baik.

Ia juga membantu mengekalkan struktur membran sel, membantu penyerapan lemak, mengurangkan keradangan kronik dan juga membantu dalam penghantaran impuls saraf.

4. Kebaikan minum susu untuk wanita #Membantu menurunkan berat

Pengambilan susu setiap hari boleh menggalakkan penurunan berat badan atau sifat membakar lemak pada wanita.

3 hidangan susu sehari boleh menghasilkan kehilangan lemak lebih banyak untuk jangka masa panjang, khususnya buat mereka yang mengamalkan diet sihat dan
rutin senaman
 berkala.

Jika anda ingin menurunkan atau mengekalkan berat, susu adalah cara mudah dan kaya nutrien yang dapat membantu proses tersebut.

5. Mengekalkan jisim otot

Bagi wanita yang mengamalkan senaman kekuatan, susu adalah bantuan yang anda perlukan.

Ini kerana susu membantu membina otot yang kuat dengan nisbah ideal karbohidrat kepada protein, menjadikannya minuman pilihan yang bagus untuk individu aktif
selepas bersenam.

Susu juga kaya asid amino rantai bercabang (
branched chain amino acids
) – memainkan peranan dalam pertumbuhan/pemulihan otot.

6. Melindungi diri daripada penyakit, antara kebaikan minum susu untuk wanita

Terdapat bukti mencadangkan nutrien yang terkandung dalam lemak susu seperti vitamin A, K2, asid lemak omega-4, juga dapat melindungi diri daripada penyakit seperti diabetes, kanser dan penyakit jantung.

Menukar soda kepada susu juga dapat mengurangkan risiko
mendapat diabetes jenis 2.

Sindrom metabolik merangkumi keadaan saling berkait termasuk peningkatan tahap gula darah, kolesterol dan tekanan darah tinggi serta obesiti.

Protein dalam susu boleh mengurangkan disfungsi metabolik ini secara langsung dan tidak langsung.

Protein ini juga boleh mengurangkan bilangan trigliserida dalam darah selepas makan dan
menurunkan tekanan darah
, selain membantu mengawal selera makanan dan meningkatkan prestasi senaman – dapat menyumbang kepada penurunan berat badan.

7. Kebaikan minum susu untuk wanita #Melindungi kesihatan tulang

Ramai yang menganggap susu hanya penting untuk kanak-kanak kerana ia membantu
membina tulang yang kuat
, sedangkan susu melindungi kesihatan rangka tanpa mengira usia, khasnya buat wanita.

Walaupun kita sering berfikir tulang tidak berubah apabila mencapai usia dewasa, hakikatnya ia adalah tisu dinamik yang sentiasa dipecahkan dan dibina semula.

Pun begitu, seiring peningkatan usia, kadar tulang yang dipecahkan melebihi kadar pembentukan tulang baharu.

Jika wujud sebarang keraguan sama ada anda sesuai untuk mengambil susu atau mungkin mempunyai alergi seperti alahan laktosa, berundinglah dengan doktor untuk mendapatkan kepastian.


Chikungunya Terhadap Kanak-kanak

Kanak-kanak aktif yang sering bermain di luar rumah selalunya terdedah kepada gigitan nyamuk. Walaupun ia satu perkara biasa, namun gigitan nyamuk juga kadang kala boleh mendatangkan bahaya. Walaupun penyakit ini tidak menyebabkan maut, tetapi ia boleh membawa kesan buruk terhadap anak anda.

Kesan Chikungunya Pada Kanak-kanak

Chikungunya adalah penyakit nyamuk yang disebabkan oleh spesis nyamuk Aedes Aegypti dan Aedes Albopictus. Kebiasaannya, nyamuk berkenaan cenderung menggigit pada waktu siang.

Chikungunya memberi kesan kepada kanak-kanak yang lebih teruk. Ia menyebabkan ruam berbanding orang dewasa. Walaupun kesakitan sendi tidak biasa dengan kanak-kanak seperti orang dewasa, ia boleh menjadi sangat teruk. Tetapi, jarang kematian kanak-kanak disebabkan chikungunya.

Selain itu, kanak-kanak juga terdedah kepada Chikungunya akibat tidur pada waktu tengah hari. Ini menjadikan mereka yang sasaran mudah untuk nyamuk. Oleh itu, langkah penjagaan sewajarnya perlu diambil untuk menjaga anak anda semasa tidur.

Simptom

Simptom chikungunya pada kanak-kanak kebanyakannya sama dengan orang dewasa. Ia termasuk:

Demam

Sakit kepala

Loya

Muntah

Kesakitan tajam di sendi

Sakit di sekeliling mata

Ruam

Kelemahan selama beberapa minggu

Malah, terdapat penemuan bahawa kanak-kanak tidak begitu terjejas oleh jangkitan seperti orang dewasa. Sesetengah kanak-kanak tidak menunjukkan apa-apa simptom walaupun dijangkiti. Ini adalah kes semula jadi kekebalan mereka yang kuat. Oleh itu, virus tidak menyebabkan penyakit. Lebih-lebih lagi pada anak-anak yang dijangkiti, simptom utama selalunya adalah ruam kulit dan bukannya sakit sendi. Sakit sendi tidak begitu jelas pada anak-anak seperti pada orang dewasa yang terjejas dengan virus chikungunya.

Rawatan

Tiada ubat untuk Chikungunya. Namun antara langkah mudah yang mungkin anda boleh lakukan adalah:

Pastikan anak anda mendapat rehat yang secukupny.

Pastikan anak anda kerap minum air kosong bagi mengelakkan risiko dehidrasi. Bagi bayi di bawah 6 bulan harus minum susu atau susu formula sahaja.

Berikan bayi anda ubat-ubatan yang disarankan oleh doktor seperti acetaminophen untuk melegakan demam dan kesakitan.

Pencegahan

Pastikan anak anda memakai baju lengan panjang dan seluar panjang, terutamanya jika pergi ke taman untuk bermain atau ketika dia tidur pada waktu petang.

Pastikan anak anda memakai pakaian berwarna terang kerana pakaian gelap menarik perhatian nyamuk.

Gunakan krim dan penyembur nyamuk.

Gunakan kelambu semasa tidur.

Kekal di kawasan berhawa dingin atau sejuk kerana nyamuk tidak berkembang dalam keadaan sejuk.

Baca juga:

Cikungunya: Apakah yang Anda Tahu?

S
akit Sendi Selepas Rawatan Chikungunya


Alah Terhadap Vaksin COVID-19? Itu Tidak Bermaksud Anda Tak Perlu Ambil Suntikan Dos Kedua!

Ramai orang telah mula menarik nafas lega setelah kerajaan memulakan program pemberian vaksin kepada rakyat. Walaupun begitu, masih ada yang ragu disebabkan tempoh pembuatannya yang pendek. Bukan itu sahaja, ada juga yang risau mengenai reaksi alergi yang bakal dialami.

Reaksi alergi, dan bentuknya yang lebih serius iaitu anafilaksis berlaku apabila
seseorang terdedah dengan alergen
 daripada persekitaran.

Sebagai contoh, kita semua tahu ramai yang alah terhadap debunga, bulu kucing, getah dan juga racun haiwan.

Apabila individu yang mempunyai alahan terdedah dengan bahan ini, badan akan memicu reaksi alergi yang bersifat sederhana atau teruk bergantung kepada tahap alahan yang pesakit alami.

Untuk
 mendapatkan lebih banyak info tentang coronavirus di Malaysia, sila dapatkannya
di sini.

Sebenarnya, alahan merupakan sesuatu yang amat lazim berlaku. Walau bagaimanapun, serangan anafilaksis merupakan satu tindak balas yang lebih jarang walaupun dalam kalangan mereka yang mempunyai alahan.

Malah, anafilaksis boleh mengancam nyawa jika ia dibiarkan tanpa sebarang rawatan.

Sebelum meneruskan pembacaan, mari lihat statistik terkini wabak COVID-19 di negara kita:

[covid_19]

Bolehkah saya mengalami reaksi alergi terhadap vaksin COVID-19?

Buat masa sekarang, vaksin yang digunakan di negara kita merupakan
vaksin daripada syarikat Pfizer-BioNTech
 yang mempunyai tahap kecekapan hingga 95% menurut keputusan ujian percubaan.

Menurut laporan CDC, hanya 21 kes anafilaksis dicatatkan pada pemberian 1,893,360 vaksin pertama. Kebanyakan kes anafilaksis berlaku 15 minit selepas suntikan vaksin.

Pakar tidak menafikan wujudnya risiko anafilaksis setelah mengambil vaksin COVID-19.

Walau bagaimanapun, risikonya adalah kecil dan kebaikan vaksin itu sendiri mengatasi keburukan yang bakal berlaku jika anda tidak mengambilnya langsung.

Baca juga:

Walau bagaimanapun, jika anda
pernah mengalami reaksi alergi yang serius
 terhadap bahan yang terkandung di dalam vaksin COVID-19, anda digalakkan untuk tidak mengambilnya.

Oleh sebab itu, CDC tidak menggalakkan anda mengambil dos kedua jika anda telah mengalami reaksi alergi yang teruk setelah mengambil dos pertama.

Walau bagaimanapun, mempunyai alahan bukanlah alasan untuk tidak mendapatkan vaksin.

Sakit pada bahagian suntikan dan simptom lain seperti demam dan lenguh badan bukanlah bermaksud anda tidak perlu mengambil dos kedua vaksin.

Kesemua simptom tersebut
 merupakan sesuatu yang lazim berlaku selepas suntikan dan akan beransur pulih.

Bahan apa dalam vaksin COVID-19 menyebabkan alahan?

Pakar berpendapat, alahan terhadap vaksin COVID-19 berlaku disebabkan oleh
polyethylene glycol
 (PEG) yang terdapat pada vaksin. Walau bagaimanapun, mekanisme di sebalik reaksi ini masih belum diketahui.

Menurut Pfizer, vaksin yang dibangunkan oleh syarikat mereka merupakan sejenis vaksin mRNA yang dihasilkan oleh komponen sintetik dan kimia. Vaksin ini tidak mengandungi sebarang virus hidup di dalamnya.

Antara bahan aktif yang terkandung di dalam vaksin Pfizer-BioNTech ialah kalium klorida, fosfat, natrium klorida dan sukrosa (gula). Ada banyak lagi bahan lain tetapi ia terkandung di dalam jumlah yang sangat sedikit.

Baca juga:

Program Imunisasi COVID-19 Kebangsaan Sudah Tiba! Rujuk Jadual Vaksin Di Sini

Betul Ke Vaksin COVID-19 Boleh Sebabkan Kesan Sampingan Kekal?

Sakit disebabkan vaksin merupakan perkara biasa

Vaksin COVID-19 merupakan sesuatu yang baharu dan mungkin asing bagi ramai orang. Oleh sebab itu, mungkin
ramai yang rasa takut dan kurang selesa
 untuk mengambil vaksin tersebut.

Walau bagaimanapun, sebagai rakyat yang cakna, anda perlulah tahu membezakan antara fakta dan juga mitos. Pemberian vaksin merupakan cara yang terbaik untuk kita mematahkan penyebaran wabak ini kepada golongan yang berisiko.

Ramai orang yang jatuh sakit setelah mengambil vaksin. Walau bagaimanapun, ini bukanlah bermaksud vaksin tersebut tidak baik atau mempunyai kesan yang buruk terhadap badan.

Sebenarnya, semua kesan sampingan yang dirasai ini merupakan respons semula jadi bahan terhadap vaksin tersebut. Demam dan sakit-sakit badan boleh berlaku 36 jam selepas menerima vaksinasi.

Malah, berbeza dengan pendapat orang ramai, rasa sakit-sakit inilah sebenarnya tanda vaksin yang anda terima sedang melakukan kerjanya dengan baik!

Oleh sebab itu, jangan lupa mendaftar untuk sesi vaksinasi anda ya!

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Demam Skarlatina Kanak-Kanak

Ketahui asasnya

Apakah itu demam Skarlatina kanak-kanak?

Erythema, juga dikenali sebagai demam Skarlatina kanak-kanak, merupakan penyakit bakteria yang terjadi kepada pesakit angina. Bakteria ini merembeskan toksin dan menyebabkan tindak balas di dalam badan yang mengakibatkan ruam berwarna merah. Demam Skarlatina kanak-kanak mengakibatkan ruam di seluruh badan dan selalunya disertai dengan demam panas dan sakit tekak. Tidak semua orang yang mempunyai sakit tekak mempunyai demam Skarlatina kanak-kanak.

Sekiranya penyakit ini tidak dirawat, ruam akan membawa kepada keadaan yang lebih berbahaya seperti menjejaskan jantung, buah pinggang dan bahagian tubuh badan yang lain.

Apakah kebarangkalian demam Skarlatina kanak-kanak?

Ia selalunya terjadi kepada kanak-kanak. Ia boleh terjadi kepada pesakit yang berumur dari 5-15 tahun. Ia boleh ditangani dengan mengurangkan faktor risiko. Sila berbincang dengan doktor anda untuk maklumat lanjut.

Ketahui simptom-simptomnya

Apakah simptom-simptom demam Skarlatina kanak-kanak?

Simptom pertama demam Skarlatina selalunya adalah sakit tekak yang teruk, demam (lebih 38 ֯ C), kelenjar di leher bengkak, batuk, sakit kepala, dan hilang selera. Tonsil dan bahagian belakang tekak mungkin terdapat lapisan putih atau merah dan membengkak.

Ruam merah adalah simptom yang paling ketara. Ruam selalunya mula kelihatan selepas kanak-kanak mempunyai sakit tekak selama beberapa hari. Ruam tersebut muncul di muka dan leher pada awalnya dan kemudian muncul di dada dan belakang badan. Lidah akan berwarna merah (strawberi atau rasberi). Apabila ruam ditekan, ia menjadi putih. Pada hari keenam, ruam akan mula menjadi pudar dan kulit akan menggelupas. Proses pengelupasan mengambil masa satu ke dua minggu sebelum pulih.

Mungkin terdapat simptom yang tidak dinyatakan di atas. Sekiranya anda mempunyai sebarang persoalan tentang simptom tertentu, sila hubungi doktor anda.

Bilakah saya harus berjumpa doktor saya?

Anda harus menghubungi doktor anda sekiranya anda mempunyai perkara yang berikut:

Demam lebih daripada 38.9 ֯C

Keradangan pada leher

Ruam merah

Ketahui puncanya

Apakah punca berlakunya demam Skarlatina kanak-kanak?

Bakteria yang dikenali sebagai Streptococcus (strep) adalah punca utama ruam tersebut. Bakteria menjangkiti melalui sentuhan, bermula daripada tarikh mula sakit tekak sehingga 24-48 jam selepas mengambil antibiotik. Bakteria boleh merebak apabila pesakit yang dijangkiti bersin atau batuk. Tempoh inkubasi boleh menjadi selama 2-4 hari.

Ketahui faktor risiko

Apakah yang meningkatkan risiko saya terhadap demam Skarlatina kanak-kanak?

Kanak-kanak berumur 5 ke 15 tahun cenderung kepada penyakit ini berbanding golongan daripada umur lain. Kuman yang menyebabkan penyakit ini merebak dengan mudah di kalangan individu yang mempunyai hubungan atau sentuhan dengan kanak-kanak, seperti ahli keluarga atau rakan sekelas.

Tiada faktor risiko tidak bermakna anda tidak akan sakit. Tanda-tanda ini hanyalah untuk rujukan sahaja. Anda harus berhubung dengan doktor pakar untuk maklumat lanjut.

Memahami diagnosis dan rawatannya

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah demam Skarlatina kanak-kanak didiagnosis?

Doktor mendiagnosis penyakit ini berdasarkan pemeriksaan klinikal. Doktor akan mengambil swab daripada tekak untuk menentukan jenis bakteria di dalam tekak kanak-kanak.

Bagaimanakah demam Skarlatina kanak-kanak dirawat?

Kanak-kanak akan diberikan antibiotik erythematosus, seperti penicillin atau erythromycin. Anak anda haruslah diasingkan untuk menghalang penyakit daripada merebak. Anak anda tidak perlu berpantang kepada sebarang jenis makanan dan dia haruslah minum air dengan banyak. Gunakan semburan yang menyejukkan atau berkumur dengan air garam yang suam untuk membantu anak anda mengurangkan sakit tekak.

Perubahan gaya hidup dan rawatan sampingan

Apakah perubahan gaya hidup dan rawatan sampingan boleh membantu saya menangani demam Skarlatina kanak-kanak?

Perubahan gaya hidup dan rawatan sampingan ini mungkin membantu anda menangani penyakit ini:

Gunakan ubat yang dipreskripsikan

Pastikan anak anda selesa. Berikan makanan yang lembut dan mudah ditelan dan biarkan anak anda minum air dengan banyak. Gunakan pelembap udara untuk menyejukkan udara

Asingkan anak anda daripada ahli keluarga dan kanak-kanak yang lain, bermula daripada permulaan sakit tekak sehingga dua hari selepas mengambil antibiotik. Anak anda boleh kembali bersekolah selepas dua minggu

Gunakan cawan dan alatan makanan yang asing, basuh peralatan dengan air panas dan sabun

Basuh tangan anda selalu

Potong kuku anak anda bagi menghalang mereka daripada melukakan ruam yang gatal

Beritahu doktor anda jika demam (lebih 38 ֯C) yang berulang selepas beberapa hari anak sembuh atau kulit yang menggelupas dan tanda-tanda jangkitan berlaku

Beritahu doktor jika anda mempunyai loya atau muntah, sakit kepala yang melampau, sakit telinga, sakit dada atau batuk keluar kahak

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.


Ini 9 Jenis Pemanis Alternatif, Pengganti Gula Pesakit Diabetes Boleh Cuba!

Bacaan normal kencing manis
 agak sukar untuk dicapai jika makanan atau minuman mempunyai gula. Oleh sebab itu, ramai penghidap diabetes mencari alternatif gula untuk kencing manis. Namun, anda tidak perlu risau kerana ada beberapa alternatif atau pilihan yang boleh digunakan sebagai ganti gula putih atau gula pasir. Bagi anda yang belum tahu, ini 9 jenis pengganti gula untuk kencing manis.

Untuk mendapatkan lebih banyak info berkenaan Kencing Manis, anda boleh klik
di sini
.

9 jenis pengganti gula untuk kencing manis

Sebenarnya, ada banyak jenis pemanis atau alternatif pengganti gula yang boleh
pesakit diabetes
 guna. Berikut adalah antara jenis pemanis yang sering digunakan di seluruh dunia:

#1. Stevia

Stevia
 adalah pemanis semula jadi yang berasal daripada tumbuhan
Stevia rebaudiana
.

Produk ini mempunyai tahap kemanisan sekitar 300 kali lebih manis daripada gula biasa. Seseorang hanya perlu menggunakan sedikit sahaja stevia untuk memaniskan makanan atau minuman. Ia bebas kalori dan tidak menaikkan paras gula dalam darah pesakit diabetes.

Walau bagaimanapun, harganya lebih mahal daripada pengganti gula lain.

#2. Sukralosa

Sukralosa adalah
pemanis
 tiruan yang mempunyai tahap kemanisan kira-kira 600 kali ganda berbanding gula pasir.

Ia lebih manis daripada gula biasa tetapi mengandungi sedikit kalori. Ia adalah salah satu pemanis tiruan yang paling popular.

#3. Acesulfame potassium

Acesulfame potassium, juga dikenali sebagai acesulfame K atau Ace-K. Ia adalah pemanis tiruan dengan rasa manis sehingga 200 kali ganda daripada gula biasa.

Ia biasa digunakan dalam pembuatan
minuman bergas
 jenama terkenal. Pengilang sering menggabungkannya dengan pemanis lain untuk mengurangkan rasa pahit yang muncul selepas meminumnya.

#4. Pengganti gula untuk kencing manis: Neotame

Neotame ialah sejenis bahan pemanis tiruan yang rendah kalori dengan tahap kemanisan kira-kira 7,000–13,000 kali ganda daripada
gula putih
.

Agensi Makanan dan Ubatan Amerika Syarikat (FDA) meluluskan neotame pada tahun 2002 sebagai pemanis dan penambah rasa untuk semua makanan kecuali daging dan ayam.

#5. Allulose

Allulose ialah gula rendah kalori yang terdapat secara semula jadi dalam sesetengah buah-buahan dan
sayur-sayuran
 seperti buah tin, kismis, dan nangka.

Ia adalah sekitar 70% sama manis dengan gula biasa tetapi hanya mempunyai 10% jumlah kalori daripada gula putih.

Pemanis ini tidak meningkatkan gula darah apabila diambil.

#6. Tagatose

Tagatose ialah sejenis fruktosa dengan tahap kemanisan 90% lebih manis daripada sukrosa.

Ia wujud dengan jumlah yang kecil dalam beberapa jenis buah seperti epal, oren, dan
nanas
.

Tagatose mungkin sangat bermanfaat untuk penghidap diabetes yang mengikuti diet rendah GI.

Walau bagaimanapun, pengganti gula untuk diabetes ini lebih mahal daripada pemanis rendah kalori lain dan mungkin lebih sukar didapati di kedai.

#7. Aspartame

Aspartame ialah pemanis sintetik popular dengan rasa manis 200 kali ganda lebih tinggi daripada gula biasa.

Ia telah berada di pasaran di Amerika Syarikat sejak tahun 1980-an lagi. Ia juga banyak digunakan dalam penghasilan minuman
berkarbonat
 di seluruh dunia.

#8. Sakarin

Sakarin banyak dijual di pasar raya dengan pelbagai jenama.

Ia tidak mengandungi sebarang
kalori
 dengan rasa manis antara 200 hingga 700 lebih tinggi berbanding
gula putih
.

#9. Pengganti gula untuk kencing manis: Buah biksu Cina atau
monk fruit

Di luar negara, buah ini disebut sebagai
monk fruit
 atau Lo Han Guo.

Orang Cina telah menggunakannya selama berabad-abad lamanya dalam perubatan tradisional sebagai makanan untuk membantu
sistem penghadaman
.

Sesetengah pengeluar membuat pemanis bebas karbohidrat dan sifar kalori daripada buah biksu cina ini. Ia adalah sekitar 250 kali lebih manis daripada
gula putih
 dan tidak menjejaskan paras gula darah seseorang.

Kesimpulan

Bahan pemanis di atas merupakan pengganti gula yang lebih baik untuk pesakit diabetes kerana ia tidak menaikkan gula darah anda.

Kebanyakan bahan pemanis ini telah terbukti tidak memberikan kesan sampingan atau buruk jika diambil mengikut aturan dan tidak berlebihan.

Jika anda tidak begitu pasti, bertanyalah kepada doktor yang merawat atau boleh juga mengemukakan soalan anda kepada pakar pemakanan.


Adakah Gemuk Bermaksud Sihat?

Obesiti
 merupakan penyakit yang boleh mempengaruhi tahap kesihatan individu dan kini Malaysia merupakan negara tergemuk di Asia Tenggara. Jika dilihat kepada kajian yang telah dibuat, hampir kesemuanya bersetuju bahawa obesiti boleh mendatangkan kemudaratan dalam jangka masa panjang. Sekejap. Hampir kesemuanya? Bukan semua ke? Ada ke kajian yang mengatakan sebaliknya? Ikuti artikel ini untuk maklumat selanjutnya.

Paradoks obesiti

Pada tahun 2002, kajian yang dibuat oleh Gruberg telah mendapati bahawa rawatan untuk penyakit jantung mempunyai tahap keberkesanan yang tinggi dalam kalangan mereka yang obes. Ini bercanggah dengan apa yang kita tahu berkenaan dengan risiko kematian individu obes berbanding dengan individu biasa. Hasil dapatan kajian tersebut menunjukkan risiko kematian mereka yang obes, akibat daripada penyakit kronik, adalah rendah berbanding dengan mereka yang mempunyai BMI yang normal. Fenomena ini telah dipanggil sebagai paradoks obesiti.

Susulan daripada kajian itu, pada tahun 2006, 40 kajian kohort telah diteliti untuk mengesahkan paradoks obesiti. Melalui penelitian ini, 260,000 data pesakit yang dirawat untuk penyakit jantung telah disemak. Mereka yang mempunyai BMI pada kelas obesiti mempunyai kadar mortaliti yang rendah berbanding mereka yang mempunyai BMI normal. Walau bagaimanapun, individu obesiti kelas 2 dan ke atas mempunyai kadar mortaliti yang paling tinggi. Ini bermaksud paradoks obesiti cuma berguna buat mereka yang mempunyai BMI di antara 30 ke 34.9 (nilai berbeza mengikut demografi tertentu).

Fenomena ini tidak terhad kepada penyakit jantung sahaja malah beberapa lagi penyakit kronik seperti strok, osteoporosis dan penyakit buah pinggang. Pelbagai jenis kajian telah dijalankan bagi mengkaji kesan obesiti terhadap penyakit-penyakit tersebut. Pada tahun 2011, kajian yang telah dijalankan oleh Vemmos telah mendapati mereka yang obes mempunyai peluang yang lebih tinggi untuk hidup selepas serangan strok berbanding mereka yang mempunyai BMI normal. Kajian berkenaan dengan osteoporosis dalam kalangan warga emas pada tahun 2009 juga telah mendapati 75.3% mereka yang telah didiagnos merupakan individu yang mempunyai BMI yang rendah.

Jadi, adakah individu obesiti mempunyai peluang yang lebih tinggi untuk mencapai kepanjangan usia berbanding mereka yang mempunyai BMI normal? Jawapannya? Tidak sama sekali.

Diagnosis pada usia muda

“Jika kajian menunjukkan saya mempunyai peluang tinggi untuk hidup dengan penyakit kronik berbanding mereka yang mempunyai BMI normal, kenapa saya perlu berusaha untuk kurus?”

Jika anda ditanya oleh pesakit berkenaan dengan paradoks obesiti 2 tahun lepas, sukar untuk anda jawab. Namun pada tahun 2018, kajian yang dibuat oleh Dr Sadiya Khan telah mendapati bahawa maklumat yang diberikan dalam menjustifikasikan paradoks obesiti adalah tidak tepat. Walaupun mereka mempunyai respons yang baik dalam konteks rawatan penyakit kronik, individu obes mempunyai risiko yang tinggi bagi mendapat penyakit kronik tersebut berbanding dengan individu yang mempunyai BMI yang normal.

Dalam kajian tersebut, 190,672 rekod kesihatan pesakit telah disemak. Hasilnya, mereka mendapati bahawa penyakit kardiovaskular dialami oleh:

37% individu lelaki yang mempunyai masalah berat berlebihan

47% individu lelaki yang mempunyai masalah obesiti

65.4% individu lelaki yang mempunyai masalah obesiti morbid

32% individu lelaki yang mempunyai BMI normal

Setelah mempertimbangkan maklumat berkaitan demografi pesakit, Khan menyimpulkan bahawa mereka yang mempunyai BMI yang berlebihan mempunyai risiko seumur hidup yang tinggi untuk mendapat penyakit kardiovaskular. Perkara penting yang perlu kita ingat adalah bukan keberkesanan rawatan terhadap pesakit obes yang sepatutnya menjadi buruan, tetapi kualiti hidup yang dialami mereka.

Individu obesiti mempunyai risiko yang tinggi untuk didiagnosis dengan penyakit kronik pada usia yang muda. Mereka mempunyai ruang masa bebas penyakit yang kecil dan ini meningkatkan risiko kematian mereka pada usia muda. Mereka yang mempunyai BMI normal secara puratanya akan hidup 5.6 tahun lebih lama berbanding dengan mereka yang mempunyai masalah obesiti morbid. Paradoks obesiti wujud berkemungkinan disebabkan oleh diagnosis penyakit kardiovaskular pada usia yang awal bagi individu obesiti.

Konklusi

Obesiti masih merupakan pembunuh dalam diam. Paradoks obesiti telah dibuktikan melalui kajian sebagai konsep yang mempunyai kelemahan berkaitan dengan kualiti hidup individu. Jika anda merupakan individu yang sering menggunakan paradoks obesiti sebagai alasan untuk tidak mengurangkan berat badan, berhentilah. Sudah tiba masanya untuk anda cuba mencapai BMI yang normal.


Vitamin dan Suplemen Zat Besi Yang Sesuai Untuk Wanita Yang Alami Masalah Pendarahan Haid Dan Lain-Lain

Doktor menyatakan bahawa anda mengalami kekurangan zat besi dan perlu mengambil ubat penyakit anemia? Anda tahu mengenai anemia tetapi apakah kaitan keadaan kesihatan tersebut dengan zat besi?

Anda boleh semak artikel ini untuk mengetahui apa itu zat besi dan fungsinya pada tubuh serta cara mengatasi masalah anemia ini.

Memahami apa itu zat besi

Zat besi adalah mineral yang diperlukan tubuh untuk pertumbuhan dan perkembangan. Ia adalah elemen penting dalam penghasilan darah.

Dianggarkan 70% daripada zat besi tubuh terdapat dalam sel darah merah yang dikenali sebagai hemoglobin dan sel otot, myoglobin
1
.

Tubuh akan menggunakan zat besi untuk menghasilkan hemoglobin iaitu protein dalam sel darah merah yang membawa oksigen daripada paru-paru ke seluruh badan. Manakala myoglobin pula merupakan protein yang membawa oksigen kepada otot.

Di samping itu, zat besi juga diperlukan oleh tubuh untuk menghasilkan beberapa jenis hormon
2
.

Apabila pengambilan zat besi amat rendah, pusat penyimpanan mineral ini akan berkurangan sekali gus menurunkan kadar hemoglobin.

Apabila simpanan zat besi habis, keadaan ini dikenali sebagai penipisan zat besi (
iron-depletion
), jika berterusan ia akan mengembangkan anemia kekurangan zat besi
1
, seterusnya menjadi punca mengapa anda perlu ubat penyakit anemia.

Fungsi zat besi dalam mencegah anemia

Cara paling mudah untuk mengatasi masalah anemia adalah melalui pemakanan harian yang boleh diperolehi dalam dua bentuk iaitu heme dan juga bukan heme
4
.

Zat besi heme

Zat besi heme merupakan sumber paling baik terdapat dalam makanan bersumberkan daging haiwan yang mengandungi hemoglobin seperti daging, ikan dan haiwan ternakan lain.

Zat besi bukan heme

Zat besi bukan heme pula kebanyakannya terdiri daripada sumber tumbuhan dan terdapat dalam bijian, sayuran dan makanan yang diperkaya
4
.

Walau bagaimanapun, kadar penyerapan zat besi bukan heme oleh tubuh adalah kurang berkesan berbanding dengan zat besi heme
5
.

Namun, keadaan tersebut boleh diatasi dengan pengambilan makanan kaya vitamin C seperti buah sitrus, sayuran berdaun hijau gelap, tomato, tembikai dan juga strawberi
6
.

Selain daripada itu, pengambilan suplemen turut dianggap sebagai langkah pencegahan dan ubat penyakit anemia. Antara makanan tambahan terbaik boleh diambil adalah yang mengandungi ferrous fumarate.

Kesan kehilangan darah punca kekurangan zat besi

Situasi kehilangan darah merupakan penyebab paling biasa masalah kekurangan zat besi. Bagi individu lelaki dan wanita dalam lingkungan usia 45 hingga 55 tahun, kekurangan zat besi ini selalu terjadi akibat kehilangan darah gastrousus.

Lebih membimbangkan adalah individu wanita lebih terdedah untuk berdepan keadaan kekurangan zat besi disebabkan kehilangan darah. Antara situasi yang menjadi punca adalah:

 Pendarahan haid

Dalam istilah perubatan, pendarahan haid yang berat ini disebut sebagai menorrhagia
8
. Anda boleh mengenal pasti keadaan ini apabila anda perlu menukar tampon atau pad kurang daripada 2 jam.

Menorrhagia yang tidak dirawat boleh menyukarkan anda menjalani kehidupan seharian dengan sepenuhnya dan turut boleh mengembangkan anemia.

 Sindrom Ovari Polisistik (PCOS)

Merupakan keadaan yang mempengaruhi tahap hormon wanita dengan menghasilkan jumlah hormon lelaki lebih tinggi daripada biasa
9
.
 Kesan daripada ketidakseimbangan ini menyebabkan individu dengan PCOS mengalami pendarahan haid berat bersama gumpalan darah.

 Tumpah darah selepas bersalin

Keadaan ini boleh terjadi apabila seseorang wanita mengalami pendarahan berat selepas melahirkan anak
10
. Ia situasi serius tetapi jarang berlaku.

Kehilangan sedikit darah semasa bersalin adalah normal. Tetapi wanita dengan keadaan ini akan kehilangan lebih banyak darah sehingga menyebabkan situasi berbahaya seperti penurunan tekanan darah yang teruk dan jika tidak dirawat boleh menyebabkan kejutan kepada tubuh serta kematian.

 Darah nifas berlebihan

Lochia rubra,
 adalah peringkat darah nifas yang pertama . Untuk tempoh beberapa hari pertama anda mungkin akan mengalami pendarahan nifas berat sehingga memerlukan proses penukaran pad bagi setiap beberapa jam
1
1
,
12
.

Dalam peringkat ini juga anda mungkin akan melihat gumpalan darah kecil dan ia adalah normal. Pun begitu, sekiranya terlalu banyak gumpalan darah yang keluar, ia mungkin petanda bahaya.

 Fibroid rahim

Fibroid adalah tumor otot yang berkembang pada dinding rahim dan ia bukan barah
13
. Kebanyakan kes fibroid tidak menyebabkan sebarang gejala.

Pun begitu, beberapa wanita dengan fibroid mungkin mengalami beberapa simptom dan salah satu daripadanya adalah pendarahan berat sehingga boleh menyebabkan anemia atau tempoh haid yang menyakitkan.

Tanpa zat besi yang mencukupi, badan tidak dapat menghasilkan cukup protein dalam sel darah merah untuk membolehkannya membawa oksigen. Kesannya, keadaan ini boleh mengakibatkan anda berasa cepat letih dan mudah sesak nafas.

Antara simptom lain yang mungkin terjadi seperti
3
:

Merasa cepat letih lebih dari biasa

Merasa mudah marah

Pening kepala

Sukar menumpukan perhatian atau berfikir

Apabila masalah anemia kekurangan zat besi semakin teruk, lebih banyak gejala akan mula timbul, termasuklah
3
:

Mata putih kelihatan kebiruan

Kuku menjadi rapuh dan senang patah

Keinginan untuk makan ais atau yang “bukan makanan” (pika) seperti plastik

Berasa pening kepala apabila berdiri dari posisi duduk

Kulit menjadi pucat

Sesak nafas

Lidah terasa pedih

Degupan jantung menjadi cepat

Secara amnya mineral zat besi tidak dihasilkan oleh tubuh dan akan diserap daripada apa yang anda makan dan pengambilan suplemen, sekali gus dianggap sebagai ubat penyakit anemia.

Ferrous fumarate sebagai ubat penyakit anemia

Ferrous fumarate adalah ubat yang berfungsi sebagai suplemen bagi merawat dan mencegah kadar zat besi dalam darah yang rendah atau lebih dikenali sebagai anemia kekurangan zat besi.

Suplemen ini boleh didapati dalam bentuk tablet, kapsul atau cecair untuk pengambilan secara oral
7
.

Kebanyakan individu dewasa boleh mengambil suplemen ferrous fumarate di bawah nasihat doktor atau ahli farmasi. Pemberian suplemen ini kepada kanak-kanak juga hanya boleh diberikan sekiranya disyorkan oleh doktor.

Cara pengambilan suplemen

Kita sudah mengetahui apa itu zat besi dan fungsinya. Jika anda mengalami masalah kekurangan zat besi, pastinya doktor akan menasihati untuk mengambil suplemen. Tetapi awas ada cara pengambilannya.

Suplemen ferrous fumarate paling berkesan jika diambil ketika perut masih kosong. Anda boleh mengambilnya 30 minit sebelum waktu makan atau 2 jam selepas makan.

Walau bagaimanapun, jika suplemen ini mengakibatkan ketidakselesaan perut, anda boleh mengamalkannya bersama makanan atau sejurus selepas mengalas perut
7
.

Doktor mungkin menyarankan anda untuk mengambil suplemen ferrous fumarate bersama jus oren atau suplemen vitamin C untuk membantu penyerapan. Jangan mengambil suplemen ini bersama susu kerana minuman ini akan menghalang zat besi daripada diserap ke dalam sistem tubuh.

Pastikan dos yang diambil adalah betul. Ini kerana jika tidak mendapat cukup mineral ini menyebabkan anda mengalami anemia kekurangan zat besi.

Sementara itu, kandungan zat besi yang berlebihan pula adalah berbahaya untuk tubuh. Ia boleh menyebabkan sembelit, mual dan muntah, kesakitan abdomen serta pitam.

Bagi pengambilan dalam dos yang tinggi boleh mengakibatkan kegagalan fungsi organ, koma dan kematian
2
.

Suplemen zat besi atau ubat penyakit anemia ini juga boleh menjejaskan keberkesanan ubatan lain. Sebaiknya anda menjarakkan tempoh pengambilan ubat lain dengan suplemen ferrous fumarate.

Dinasihatkan untuk anda melakukan rundingan bersama doktor terlebih dahulu sebelum memulakan pengambilan makanan tambahan ini.